open-index/open-wikipedia-markdown huggingface dataset:
小說總論

《**小說總論**》（しょうせつそうろん）是二葉亭四迷箇文學評論，發表來在1886年（明治19年）箇「中央學術雜誌」丄向。

昰篇文章受坪內逍遙箇影響，外加貤進一步加強著批判箇內容，補充爻《小說神髓》箇弗足。儘管蠻短，弗過在日本近代小說史丄是搭《小說神髓》相當箇，邪氣重要箇一篇評論。

文章從「形（Form）」伉「意（Idea）」兩隻角度出發，對小說進行著梳理，強調著小說該應通過描寫社會丄各式各樣自然箇「形」，來直接表達「意」，而弗是去硬勁編隻衹有得善惡兩極箇故事出來，昰箇便是渠主張箇寫實主義思想。外加，還認爲假使衹弗過單單描寫「形」咾弗關「意」箇說話，也是蹩腳箇小說，蓋咾是擔「意」擺在傍「形」越加要緊箇地位。

## 外部鏈接
* <span lang="ja" dir="ltr">『小説総論』：新字新仮名</span>（青空文庫）
小說神髓

《**小說神髓**》（しょうせつしんずい）是坪內逍遙箇文學評論，1885年-1886年（明治18-19年）由松林堂刊行，分成功上下兩冊。

上冊著重強調著小說裏勢要緊箇是描寫人間眞情，下冊話著具體寫法。

明治初期箇日本文學，蠻多全是繼承著老早江戶箇戲作箇戲作文學，還有就是傳播西洋箇思想咾風俗箇政治小說；而《小說神髓》呢，則是提出文學弗應該搭宣揚道德咾功利主義昰排物事搭界，而要儘可能客觀描寫，寫出眞實。昰種心理寫實主義畀日本近代文學箇誕生交關大箇助力。

## 關聯項目
* 小說總論
文學評論

**文學評論**（英語：literary criticism，日本語：文芸評論），顧名思義，便是對文學進行評論，因得評論箇對象搭手法有得交關，蓋咾定義弗大清漺。弗單單是小說家替之作品，衹要搭文學搭界箇物事，統統全來在討論範圍裏勢，蓋咾也算得上是一門交叉學科。研究箇對象裏向，有種介作興像煞搭「文學」隻名字弗大搭箇，種情況也是有箇。

近現代箇文學評論主要是鉛字箇；乃朝網絡發達著，形式也多起來哉。弗單學術期刊丄箇文章，報紙咾雜誌丄向箇書評也好算文學評論箇一種。
戲作

**戲作**（げさく、ぎさく、けさく、きさく）是日本近世後期也就是18世紀後半開始在江戶興起箇通俗小說咾排物事箇總稱。意思是戲而作之——寫來薄相、引人發噱箇物事。寫昰種作品箇人叫戲作者。

## 種類
戲作大概好分成功灑落本、滑稽本、談義本、人情本、讀本搭草雙紙昰幾種。昰箇裏向，草雙紙照形態咾內容貤好再分成功赤本、青本、黑本、黃表紙搭合卷。

## 歷史
「戲作」隻詞彙倒是漢語裏勢蠻早便有，日本在江戶時代前也用箇。後首來慢慢然變成功相對正統作品來話箇一種有眼打朋意思在裏向箇詞彙哉。

### 江戶時代箇戲作
荻生徂徠等對當時辰光中國文學箇口語小說蠻有研究，在渠場箇影響下頭，有人開始寫讀本哉。一般認爲箇戲作之祖是《風流志道軒傳》箇作者平賀源內。另外，開初交關戲作者是武士階級，譬如大田南畝。卻情，因寬政改革，出版統制邪氣結棍，蓋咾戲作出現著低迷。後首來反倒出現著庶民戲作者式亭三馬、十返舍一九點人，讀本、人情本搭合卷興盛起來。之後貤因天保改革，人情本衰退，而合卷流行起來。

### 明治時代箇戲作
明治前期昰歇，滑稽箇內容像煞吸引力弗足著，職業戲作者一朞頭減到衹有假名垣魯文咾5個人。弗過，後首來因得政治箇關係，古典文藝復興，貤借著報紙連載咾鉛字印刷發展箇機會，明治10年橫裏，戲作重登舞臺。卻情，後首來箇坪內逍遙對戲作進行爻批判，認爲要讓日本文學近代化必須厾慝戲作箇寫作習慣。
市谷

**市谷**（日本語寫法：市谷、市ヶ谷，假名：いちがや），是來在東京都新宿區箇一塊場許。從前，在1878年（明治11年）照都區町村編制法箇劃法，東京15區成立，到1947年（昭和22年）箇地方自治法出臺擔渠劃入23區爲止，屬於牛込區。

地鐵棧市之谷驛西面有得一塊高出箇臺地，靖國通、外苑東通、大久保通、牛込中央通（相應箇鐵路棧頭則是市之谷驛、曙橋驛、牛込柳町驛搭牛込神樂坂驛）各條大道繞牢著渠箇昰塊地方，替之靖國通箇外苑東通到外苑西通段範圍合起來，差弗多便是整個市谷。臺地丄向搭邊丄有得交關笡過來箇土地，沿牢臺地箇住宅區原本是大名屋敷，明治後叫作元祖山之手，到乃朝也仍舊是豪宅街。
巴黎北站

**巴黎北站**（法文：Gare de Paris-Nord），是法国首都巴黎个一个大型火车站，交关地下铁，城际铁路乃至欧洲之星列车，侪是拿此地作为终点站个。巴黎北站也是乃朝欧洲顶顶繁忙个火车站之一。
吉美亚洲博物院

**吉美国立亚洲艺术博物院**（Musée national des Arts asiatiques-Guimet），一般简单叫做吉美博物院（Musée Guimet），是一座立在法国首都巴黎个文化机构。迭个博物院19世纪初创，后势来成为收集中东之外亚洲艺术个重要场化。包含大量东南亚、东亚个文物，个当中，高棉搭敦煌个物事顶有看头，属于一级珍品。
巴黎战神广场

**战神广场**（法文：Champ-de-Mars）是一个立在法国首都巴黎塞纳河南面个长条形公园，迭个公园个西北端是埃菲尔铁塔，东南端是法国陆军军校。
埃菲尔铁塔

**埃菲尔铁塔**（）是一座立在法国首都巴黎塞纳河南面个地标高塔。是19世纪后半段，为迎接世界博览会修造个建筑物。造好之后，成为巴黎搭法国个标志建筑。乃朝也成为游客到巴黎必定会得要去个场化。
巴黎大凯旋门

**巴黎凯旋门**（法语：Arc de triomphe de l'Étoile），即**雄狮凯旋门**，垃拉法国巴黎个戴高乐广场中央，香榭丽舍大街个西端。是拿破仑为纪念1805年打败俄奥联军个胜利，拉1806年下令修建而成个。

此地老早是拿破仑为标榜自家个功绩修造个。弗过修到一半拿破仑就覆灭哉。后势来通过之后个七月王朝立在1836年完成。乃朝成为巴黎一个游览景点搭爱国活动个进行场化。
力多歌舞城

**力多歌舞城**(法文：Le Lido）是法国首都巴黎一家有名个晏道娱乐场化，专门表演有挑逗暗喻个歌舞节目，让人欢喜白相。
巴黎小凯旋门

**巴黎小凯旋门**（）是法国首都巴黎立在塞纳河右手边卢浮宫前方个一个纪念建筑。是拿破仑为纪念自家个战绩立在奥斯特里茨会战之后下令修造个。老早，此地是连接卢浮宫搭拿破仑个皇宫——杜伊勒里宫个分界线。1871年杜伊勒里宫畀巴黎公社烧脱之后，就成为进入杜伊勒里花园个入口。迭个凯旋门是参考意大利首都罗马个君士坦丁凯旋门修造个。
芦洲大囍市社区火灾

**芦洲大囍市社区火灾**是2003年8月31号发生勒台湾台北县芦洲市个邪气大个火灾，死脱16人，伤68人。内政部营建署勒2005年修改《建筑技术规则》，规范8层以上住宅建筑要装两条安全梯。

## 參考
先贤祠

**先贤祠**(法文：Panthéon）实际含义是万神殿。是法国首都巴黎立在塞纳河左岸拉丁区当中个一个有名建筑物。老早是路易十五为自家大病痊愈修造个教堂，1789年竣工，正好碰上法国大革命。就畀造反群众拿过去当做自家供奉先贤个场所，一些有名个法国启蒙运动文人，政客搭后势来拿破仑辰光个军头，侪畀供奉到当中，当做彰显法国荣耀个所在。到1815年拿破仑覆灭之后，此地重新成为教堂，弗过，功能一直有反复。倒1885年之后，最终回到法国大革命辰光个作用，并立在内部添加交关描写法国建国神话搭国族叙述个内容。乃朝，先贤祠因为埋葬卢梭、伏厄太出名。
圣女日南费娃

**圣女日南费娃**（法文：Sainte Geneviève，约422年—约502年），是古世挨末阶段一个有名个女性天主教徒，也是乃朝法国首都巴黎个主保圣人。伊个遗骸立在1793年畀法国大革命当中个暴徒烧脱。法国左岸拉丁区个先贤祠，开始辰光就是路易十五为纪念伊保佑自家修造个。
圣司德萌堂

**圣司德萌堂**(法文：Saint-Étienne-du-Mont)是立在法国首都巴黎塞纳河左手边拉丁区当中个一个天主教堂，也是巴黎顶顶古老个天主教堂当中那个一个。迭个教堂中世纪就存在，乃朝比邻先贤祠，也保留有圣女日南费娃1793年畀法国大革命暴民烧脱之后遗骸个残留。
主保聖人

**主保聖人**（西文：Santo patrón)是天主教立在中世發展出來個各地信仰，迭個方式，讓各地個老百姓對本地個天主教有更深刻認識搭連接，同時還好增進教會搭信徒個關係。中世紀辰光，各地儕有自家個主保聖人。比方講英格蘭個聖喬治，西班牙個聖地亞哥，等等。
逊尼派

**逊尼派**(英语：Sunni，阿拉伯語：أهل السنة والجماعة‎，ʾAhl ūs-Sunnah wa āl-Ǧamāʿah，简称أهل السنة‎ ʾAhl ūs-Sunnah）是回教乃朝顶顶主流个派别，搭什叶派对立，自家认为是正统个派别。讲起来，乃朝世界浪除脱伊朗、伊拉克、黎巴嫩搭叙利亚个巴沙尔政权之外，大部分回教国家侪好归类到逊尼派当中。弗过，逊尼派内部还有各大教法学，各类亚宗派个区分。比方讲，阿拉伯半岛个沙特，就是尊奉瓦哈比教派个。

## 内容
逊尼派搭什叶派一样，用《古兰经》当成自家个立法依据，弗过更加强调《圣训》个作用，号称布蛤力个圣训内容地位是仅次于古兰经个著作。
苏菲主义

]

**智者派**（Sufism、taṣawwuf；阿拉伯語：تصوّف‎）是回教立在中世辰光发展出来个一种神秘主义流派，强调信徒自家搭真主个联系，并鼓吹冥想个作用，伊拉欢喜崇拜有智慧个人，拿伊拉当做圣人并修造庞大个坟墓让自家信徒瞻仰。智者派开始辰光畀当做异端，弗过后势来搭主流逊尼派合流，成为一个亚宗派。到奥斯曼帝国辰光，因为苏菲派个教义搭蛮多中东老早前回教辰光个内容相似，吸引到交关其余人皈依，形成庞大个苏菲社团。智者派乃朝立在中东搭北非，南亚还是蛮活跃，弗过越来越受到瓦哈比派搭极端主义个威胁搭替换。
金坛区

__NOTOC__

**[[江苏省]][[常州市]]金坛区**
面积976平方千米
人口54万人(2002年)
行政级别县级市
邮政编码213200
电话区号0519 
 


**金坛**(吳語拉丁字:Ĉìndē)，又名金沙、良常，是中国江苏省南部个一个区，拨地级常州市代管勒海。

## 历史
金坛秦属曲阿县，隋改金山县。唐代时，因重名，遂取“勾曲之山、金坛之陵”，更名为金坛县。1993年撤县设市。2015年5月7号撤县设区。

## 地理
地处长江三角洲腹地，境内河网密布。西部为茅山山麓，有老大个地下盐矿，跟石灰石、玄武岩等多种矿产。农业方面，主产稻谷、小麦、茶叶、绒蟹等。

## 经济

## 文化
金坛地处江南，历史上一直是吴文化区。勿过，太平天国战争造成本地人口大量死亡，后首来交关江北移民移入本地，所以现在个金坛有“江南个江北”个称号，就是为之渠市区（搭仔西部乡镇）主要使用江淮官话，跟市郊（主要是东部）乡镇个土著吴语勿一样个。本地话是金坛话，属于吴语太湖片毗陵（常州）小片；乡镇丄用个苏北话，属于江淮官话洪巢片。

## 人物
自唐至清，登进士者228人，其中状元4人、榜眼1人、探花2人。

唐代有诗人储光羲、戴叔伦。

明代医学家王肯堂。

清朝最年轻个状元——金坛于氏 于敏中，乾隆三年，廿四岁中状元。
训诂学家、经学家段玉裁。

## 名胜古迹
*茅山  境内个茅山是道教名山之一，老早辰光有交关宫观
*太平天国戴王府
*段玉裁纪念馆
*华罗庚公园
*金沙八景

## 特产
*金坛封缸酒
*金坛雀舌

## 城市相册
*中国江苏省金坛区相册 

## 外部链接

*中国金坛新闻网 
*江苏金坛经济开发区 
*中国·金坛
2016年奥兰多酒吧枪击事件

2016年奥兰多酒吧枪击案是一趟有策划个犯罪活动。迭个枪击案是2016年6月12号，立在美国佛罗里达州奥兰多一家叫做“脉冲”（Pulse）个同性恋酒吧发生个。犯罪人物名号奥马尔，屋里是来自阿富汗个穆斯林。伊拿手枪搭冲锋枪进入酒吧，对酒吧当中个人扫射。总共杀脱50个人，之外，还有53人受伤。奥马尔自家也死脱。
三重冕

**三重冕**(西文：Tiara papal)是天主教教宗顶顶重要个冠冕。是三个王冠叠加起来个，从13世纪开始成为教宗进行重要活动搭仪式辰光个冠冕。到20世纪挨末阶段，慢慢退出公开佩戴个视野，乃朝个教宗方济各一世，就基本覅佩戴过三重冕。
英诺森三世

教宗**英诺森三世**（拉丁文：Inocencio III，1161年—1216年7月），是中世辰光天主教教会顶顶有名气个教宗。伊1198年当上教宗，1216年归天，立在统治辰光，对欧洲个封建诸侯发号施令，对内加强教宗个权威，让天主教对欧洲个影响达到顶峰。
巴黎大学

**巴黎大学**(西文：Universidad de París）是欧洲国家法国首都巴黎个一所世界闻名学堂。迭个学堂是13世纪开始辰光，法王费力二世创办个，目的是增进自家统治范伟内个教会声望搭培养文人。1215年，得到教宗英诺森三世个确认。到13世纪后半段，成为西欧顶顶有名个学堂之一。文艺复兴辰光，迭个学堂成为反对基督教宗教改革个大本营。有名个耶稣会创始人罗耀拉，就是立在巴黎大学进修之后，去蒙马特山成立耶稣会个。18世纪，巴黎大学成为保守分子个主场。弗过1789法国大革命之后，反过来成为进步文人量产自由主义个核心单位。19世纪之后，巴黎大学规模越来越大，引发法国教育资源集中个毛病。20世纪之后，慢慢拆开来，成为蛮多大学组成个一个联盟。乃朝巴黎大学个核心主体还是立在塞纳河左手边个拉丁区。
骨肉阋墙

**骨肉阋墙**（西文：Riña a garrotazos or Duelo a garrotazos）是西班牙画家方济各·德郭雅立在晏期创作个有名作品。迭个作品是伊黑暗绘画系列个一个部分，描绘两个兄弟为小事体相互拿木棒争斗个场景。迭幅画创作辰光是1819年。个辰光，西班牙国内个自由派搭保王党斗争激烈，民弗聊生，画家有感而发，创作迭个作品。
黑暗绘画

**黑暗绘画**（西文：Pinturas negras）是西班牙名画家方济各·德郭雅为自家个客户创作个一系列作品，大概在1819到1822年当中完成，是戈雅晏期个代表作品。画好之后一直私人收藏，到1874年才拿出来拍卖。乃朝，侪立在马德里个普拉多美术馆展览。作品风格阴暗，充满非理性气氛，让人看好之后，毛骨悚然。

## 代表作品
* 噬子
* 骨肉阋墙
噬子

**噬子**（西文：Saturno devorando a un hijo）是西班牙名画家方济各·德郭雅立在1820年左右创作个一副有名作品，也是黑暗绘画系列个代表作。迭个作品取材希腊神话，表现古罗马神话当中个农神为防自家儿子搞事体，拿伊拉一个个侪生吞个残忍场面。
玛利亚·伊莎贝尔·布拉干萨

**玛利亚·伊莎贝尔·布拉干萨**（西文：María Isabel de Braganza，1797年3月19号-1818年12月26号）是出身葡萄牙布拉干萨家族个王室成员，1816年搭西班牙国王费尔南多七世结婚，成为费尔南多第二任老婆搭西班牙王后（西文：Reina consorte de España）。1817年生产第一胎，之后嘸多少辰光又怀孕，第二年，难产死脱。
神圣罗马帝国

**神圣罗马帝国**（德文：Heiliges Römisches Reich；拉丁文：Sacrum Romanum Imperium），1512年之后，称呼改成**德意志民族神圣罗马帝国**或**日耳曼民族神圣罗马帝国**（德文：Heiliges Römisches Reich deutscher Nation；拉丁文：Sacrum Romanorum Imperium nationis Germanicae），是中世欧洲存在过个顶顶重要国家，也是传统意义浪西欧唯一有资格叫做帝国个国家。迭个国家渊源来自查理曼大帝个法兰克帝国，到962年，畀奥托一世重新以东法兰克为基础建立新个帝国，名义浪，迭个帝国是西罗马帝国个延续，弗过无论文化还是社会体系，侪发生邪气大个变化。14世纪之后，帝国个皇帝头衔长期由哈布斯堡家族保持，同时帝国内部交关地区开始弗稳定，到16世纪宗教改革之后，蛮多地方，包括低地、瑞士搭意大利个城邦侪获得独立，帝国本身个诸侯也获得类似独立国家个权力。18世纪，本身东部边陲个小国家普鲁士崛起，立在奥地利王位继承战争当中吞并西里西亚，让神圣罗马帝国个势力均衡打破。18世纪挨末阶段，法国爆发暴动，路易十六死脱，神圣罗马帝国介入干涉法国事务，弗过因为吃弗消 总体战搭国族主义个刺激，屡战屡败，到1806年，已经成为独裁统治头目个拿破仑强行命令哈布斯堡取消神圣罗马帝国头衔，个能，神圣罗马帝国也就终结哉。
奥匈帝国

**奧匈帝國**（德文：Österreich-Ungarn；匈牙利文：Osztrák–Magyar Monarchia）是1867年奥地利帝国改组之后成立个二元帝国。迭个国家有两个主体：一个是用维也纳当成首都个奥地利，另一个是拿布达佩斯当成首都个匈牙利。两个国家有各自个议会，负责内部个权力，弗过立在外交，国防，金融高头有奥匈帝国个帝国政府统一执行。形成一个双重体系。1918年第一趟世界大战挨末阶段，奥匈帝国畀民族主义狂潮吞没，巴黎和会浪正式确定解体命运。奥匈帝国个解体让欧洲老早个大国政治平衡消失，导致第二趟世界大战发生。
奥地利大公国

**奥地利大公国**(德文：Erzherzogtum Österreich）是神圣罗马帝国个一个重要邦国，也是哈布斯堡家族顶顶重要个领土。此地后势来构成奥地利帝国搭奥匈帝国个核心地区，首都维也纳也成为欧洲顶顶重要个城市.
路易十七

**路易十七**,名字叫做**路易·查理**（法文：Louis XVII ，Louis-Charles de France，1785年3月27号－1795年6月8号），是路易十六个二儿子，1789年成为王太子，1793年伊爸爸妈妈侪畀法国大革命个暴民杀脱之后，名义浪继承王位，弗过继续畀关押。1795年神秘死脱，之后，伊个小爷叔路易十八自称继承王位。
自由领民

**自由领民**(法文：La Liberté guidant le peuple）是法国浪漫主义画者欧人·德拉克罗瓦个代表作品。表现个是1830年法国七月革命个含义，乃朝成为象征所谓自由个代表作，也是法国一直用来代表国家形象个作品之一。卢浮宫19世纪挨末阶段得到迭个作品，目前摆在德农厅展出。
1830年法国七月暴动

**1830年法国七月暴动**（法文：Trois Glorieuses）是1830年法国暴民针对波旁王朝个查理十世进行个暴力活动，迭个活动个起因是查理十世立在内政外交方面清楚老早法国大革命搭拿破仑个痕迹，并立在经济，外交浪嘸达到彰显国威个需要。暴动个结果是波旁王朝彻底垮台，波旁王朝个旁系奥尔良家族继承王位，建立七月王朝。立在蛮多方面恢复法国大革命个影响，比方讲拿国旗重新搞成**三色旗**，之类。
迈阿密

**迈阿密**(英文：Miami)是美国佛罗里达州东南面挨牢大西洋个一个城市，因为度假出名，乃朝形成巨大个 ，同时有蛮多古巴移民。
新奥尔良

**新奥尔良**(英文：New Orleans，法文：La Nouvelle-Orléans）是北美大陆挨牢墨西哥湾个一个城市，处于密西西比河河口个重要位置。乃朝属美国路易斯安那州管辖，也是迭个州顶顶大个城市。新奥尔良建立立在一片沼泽地高头，地面低洼，2005年遭受过飓风袭击。
阮玲玉

**阮玲玉**（1910年4月26号－1935年3月8号），原名阮鳳根，伊個祖籍垃廣東香山，伊垃上海出生。是民國時期頂頂出名個女演员之一，也是一位充滿傳奇色彩個上海女性。弗過阮玲玉廿四歲個辰光悲劇性個香消玉殞。

阮玲玉個爺來伊六歲個辰光病逝，伊搭伊個娘兩家頭相依為命。曾垃上海崇德女子中學個學堂浪向讀書。1926年，伊十六歲個辰光，考入明星影片公司，開始伊個電影藝術生涯。1928年轉入大中華百合影片公司。1930年加入黎民衛、羅明佑創辦個聯華影業公司。主演《野草閒花》一舉成名，奠定伊垃影坛個地位，伊一生共主演廿九部电影。

阮前期多主演通俗社會片，飾演低下階層個堕落女性，如妓女；或者是垃舊社會受欺壓而弗反抗個弱女子。後期受新興電影運動影響，伊個表演風格有交關改變，轉折點是垃卜萬蒼導演個《三個摩登女性》中對舊社會覺悟個女工周淑貞。

阮玲玉垃拍摄《國風》之後，垃1935年3月8日夜頭兩點鐘個辰光垃上海新閘路沁園村個住宅服安眠藥自殺。伊個男友唐季珊發現伊喫仔安眠药，唐擔心自家名譽受損而拒絕送伊入大醫院，反将伊送到日本人個醫院，但夜頭醫院嘸没急診。 後首來又送到一家朋友邹醫生個私人醫院，但不愿收留。第二天上午10時送到大醫院個辰光，已錯過最佳搶救時間。

## 相册

File:阮玲玉4.JPG
File:Ruan Lingyu.png
File:阮玲玉3.JPG
File:国风.jpg|《国风》剧照
File:LoveandDuty.jpg|《恋爱与义务》剧照
File:阮玲玉的葬礼.JPG|葬礼


## 作品
*1927年 《挂名夫妻》
*1927年 《杨小真》
*1927年 《血泪碑》
*1928年 《蔡状元建造洛阳桥》
*1928年 《白云塔》
*1929年 《珍珠冠》
*1929年 《情欲宝鉴》
*1929年 《劫后孤鸿》
*1929年 《大破九龙山》
*1929年 《火烧九龙山》
*1929年 《银幕之花》
*1929年 《妇人心》
*1930年 《故都春梦》
*1930年 《自杀合同》
*1930年 《野草闲花》
*1931年 《恋爱与义务》
*1931年 《一剪梅》
*1931年 《桃花泣血记》
*1931年 《玉堂春》
*1932年 《续故都春梦》
*1933年 《三个摩登女性》
*1933年 《城市之夜》
*1933年 《小玩意》
*1934年 《人生》
*1934年 《归来》
*1934年 《再会吧，上海》
*1934年 《香雪海》
*1934年 《神女》
*1935年 《新女性》
*1935年 《国风》
拉蒙·涩阿诺·苏聂

**拉蒙·涩阿诺·苏聂**(西文：Ramón Serrano Suñer,1901年9月12号-2003年9月1号）是西班牙20世纪前半段个政客搭律师。伊老早投身西班牙长枪党，跟从小里维拉，搞法西斯主义。西班牙内战开始之后，拥护方济各·弗朗哥，宣传造神，并号召长枪党参与对西班牙第二共和国个战争。1939年4月，国家主义者获得胜利。因为长枪党本身搭纳粹德国、法西斯意大利个特殊关系，所以立在弗朗哥个新政府当中得到重要个职位，从1938年开始到1942年，先后担当过交关弗同部门个部长，并一直负责搭纳粹德国个外交部长里冰特罗普联系碰头。弗过，从1943年开始，因为伊要求效仿罗马尼亚个搞法彻底让西班牙法西斯化，得罪弗朗哥搭老多传统主义人物。加上外头个轴心国集团形式转劣，所以畀弗朗哥替换并打入冷宫。之后一直担当嘸实权个人物。1975年弗朗哥死脱，西班牙开始转向君主复辟后个民主制度之后，经常出来批评后势来自由化个政党选举，成为极右翼心目中个老法师。苏聂2003年9月102岁生日之前才死脱，也是长枪党战前领导人当中寿命顶顶长个。
要阿辛·冯·里宾特洛甫

**要阿辛·冯·里宾特洛甫**(德文：Ulrich Friedrich Wilhelm Joachim von Ribbentrop，1893年4月30号－1946年10月16号）是20世纪三十年代到四十年代，长期担当纳粹德国外交部长个政客搭外交家。早期因为希特勒个需要，立在纳粹官僚系统当中地位出众，战争开始之后，因为外交作用下降，地位也逐步边缘化。1946年畀盟军立在纽伦堡绞杀，死脱。
巴黎和会

**巴黎和会**（西文：Conferencia de Paz de París）是1919年第一趟世界大战完结之后，战胜国自家立在法国巴黎凡尔赛宫召开个势力重新划分大会，该大会是英国、法国搭美国主导个，目的是划分自家在战胜后头个战利品并对战败国进行处罚。经过各自个撕扯，在末决定对德国实行割地搭经济惩罚，承认奥匈帝国内部分离出来个捷克斯洛伐克咾排国家，外加对全球个殖民地进行重新划分。兹合约弗曾照顾大多数国家情绪，留落来交关后遗症，成为著廿年之后第二趟世界大战暴法个导火索之一。
蓝色师团

**蓝色师团**(西文：Legión Azul）是第二趟世界大战当中，弗朗哥西班牙为回报纳粹德国立在西班牙内战当中对自家个援助，组织个一个志愿军团体，迭个团体从成立开始，慢慢扩充到18000人编制（实际有军人超过4万名），并搭纳粹德国军队一道，参与苏德战争。1944年11月，弗朗哥担心自家个投入会造成纳粹战败之后对自家个波及，宣布拿军队撤回国内。弗过，还是有三千多人死忠纳粹，留德军继续作战，一直到二战完结。
灵鹫师

**灵鹫师**(西文：Legión Cóndor，德文：Legion Kondor）是西班牙内战当中，希特拉为援助西班牙国家主义者出动个一只所谓支援军队。迭个部队实际是从德国国防军当中招募个，并且有希特拉付把伊拉高出德国国内交关个报酬。灵鹫师立在西班牙个战争当中主要负责空军做战，经常参与对左翼分子个据点轰炸，并制造有名个郭里卡轰炸事体。1939年西班牙内战结束，灵鹫师立在参与马德里个凯旋阅兵后风光体面返回德国，得到弗朗哥西班牙搭纳粹德国个同时表彰，当中交关飞行员立在西班牙积累经验，成为第二趟世界大战当中个纳粹空军主力。
恩达亚会晤

**恩达亚会晤**(西文：Entrevista de Hendaya）是第二趟世界大战进行到1940年辰光，弗朗哥西班牙搭纳粹德国进行个一场外交会谈。也是西班牙个方济各·佛朗哥搭希特拉唯一一趟面对面个碰头。迭个会谈是长枪党个头面人物拉蒙·涩阿诺·苏聂搭纳粹德国外长要阿辛·冯·里宾特洛甫策划个。弗过，会谈虽然场面和谐，表面光景融洽，但弗朗哥并朆作出参战个决定，这也让立在西班牙内战当中派出灵鹫师支持伊个希特拉邪气失望。会面个结果是弗朗哥暗示会提供帮助，但这也继续让西班牙立在二战当中维持表面个中立国地位，避免之后加入轴心国战败个命运。
法属阿尔及利亚

**法属阿尔及利亚**(法文：Algérie française）是1820年代开始法国通过阿尔及利亚战争，逐步立在北非巴巴里海岸个阿尔及尔地带作为根据地，扩张形成个巨大殖民地。因为殖民辰光比较早，立在19世纪挨末阶段，此地已经有数目蛮大个法国本土移民，20世纪初法国拿此地当成自家本土等同个延伸，拥有超出殖民地个特殊地位。第一堂世界大战搭第二趟世界大战当中，此地侪提供老多兵把法国做战。弗过1950年代之后，因为苏联搭美国个渗透宣传，此地个阿拉伯民族主义搭社会主义风气盛行，开始频繁发生恐怖活动搭骚乱。个辰光，法国大部分殖民地也有相同毛病，弗过法国因为邪气重视阿尔及利亚，所以排除士兵镇压，造成蛮多新闻炒作话题。1960年代，戴高乐重新上台，决定允许阿尔及利亚独立，1962年，法国立在阿尔及利亚个统治完结。
法国征服阿尔及利亚

**阿尔及利亚战争**（法文：Conquête de l'Algérie par la France）是1830年代法国七月王朝辰光，对巴巴里海岸个阿尔及尔海贼进行个殖民战争活动。迭个战争从1830年正式开始，一直持续到1847年。结果是法国人立在北非海岸站稳并修造自家根据地，成为后势来对北非殖民帝国构建个基础。
波斯人

**波斯人**(波斯文：پارسیان）是中东个一只大型族群。主要特征是使用波斯语。一般性话起来，波斯人只概念搭伊朗人好等价替换；弗过伊朗人一般还包括伊朗境内阿塞拜疆人咾排民族。波斯人历史丄创作过大帝国并发展出专制法术，对欧亚大陆交关后首来个内亚帝国全有深远影响。
日俄战争

**日俄战争**(俄文：Русско-японская война；日文：日露戦争；1904年2月8号─1905年9月5号）是大日本帝国搭俄罗斯帝国为争夺东北亚霸权进行个一场殖民战争。战争个主战场是乃朝中华人民共和国个中国东北地区（该个辰光叫做满洲)。战争个结果是大日本帝国获得惨胜并阻挡爻俄罗斯帝国进一步对东北亚个吞噬。同时也避免著满洲彻底俄罗斯化个可能。战争当中清朝名义丄保持中立，实际丄对日本提供著蛮多帮助，比方吴佩孚就替日本充当对俄军个间谍。俄罗斯帝国第一趟输畀一只东亚国家，也造成功国内矛盾爆发，引发著俄国1905年暴乱。
东北亚

**东北亚**（日文：北東アジア）是亚洲东北许个一只区域，具体包括满洲、北海道、朝鲜半岛咾场许。有常时会得担蒙古国搭日本本州岛咾排也算进去。乃朝，此地有五只主权国家统治，分别是俄罗斯、中华人民共和国、北朝鲜、南韩搭日本。东北亚人口流失严重，人口老龄化程度在世界丄处于前列，未来可能成为巨大个养老黑洞户宕。同时经济增长也常年停滞，只有韩国近年表现稍须好著一眼。
土家族

**土家族**(土家语：Bifzivkar）是一只聚居东亚西面长江流域个民族，人口有得靠八百万。乃朝聚居地区分布立在湘西、湖北、重庆咾排场许。土家人乃朝大部分讲带有土家语残留个西南官话，语法上保留土家语传统个SOV语序，同时习俗也搭周边趋同。土家族个原始宗教搭仔传统宗教是傩道教，貤叫梯玛教。中华人民共和国建立以後，通过民族识别，确定土家族是单一民族。

## 外部链接
* 土家族文化网 
* 土家族研究网
湘西

**湘西**是玱朞湖南省境内个一只地理方位，包括乃朝个湘西土家族苗族自治州搭之湖北省土家族聚居区个场许。此地立在明朝之前一径是土著民族世代居住在许，之后开始畀强制汉化，形成功带有原先文化残留个殖民驻防城镇。包括沈从文笔下有名个沅江流域也是昰然。
美景宫

**美景宫**（德文：Schloss Belvedere）是中欧城市维也纳东南面一只巨大个宫殿。昰个宫殿是哈布斯堡王朝为著要奖赏欲根亲王个赫赫武功修造个。1697年欲根亲王修造好自家立在维也纳城内个欲根冬宫之后，着手修造昰只宫殿，并当成自家个夏宫。宫殿呈现典型个巴洛克风格，绚丽多彩，庄重貤弗獃板。1730年代欲根亲王死脱之后，宫殿畀渠唯一个血亲下一代侄囡继承。到1752年，欲根亲王个侄囡因得欠债，担宫殿售卖畀哈布斯堡王室。乃朝，此地成为爻著名个美术馆，收藏个著名绘画多来邪邪气气。
本·拉登

**本·拉登**（阿拉伯文：أسامة بن محمد بن عوض بن لادن‎，拉丁转写：Usāmah bin Muḥammad bin Awaḍ bin Lādin，1957年3月10号－2011年5月2号），沙特人，出身瓦哈比教派酋长部族。是1990年代国际浪顶顶有名个恐怖分子，伊鼓吹回教原教旨，一手策划九一一袭击事件。2001年美国进攻塔利班阿富汗之后开始藏匿，2011年畀美国人杀脱，尸体直接扔到海里，迭个举动弗符合回教丧葬习俗，引发阿富汗、巴基斯坦等地上万穆斯林暴动。
共济会

**共济会**(英文：Freemasonry；西文：Francmasonería）是欧洲在中世发展出来个一只秘密组织，18世纪立在英格兰开始公开化。乃朝是有名个精英组织，吸引著海会欧美国家个上流精英参与，形成著行行情情个小团体咾小圈子。有排阴谋论个人全相信共济会是谋划世界大事搭新秩序个邪恶组织。
伊丽莎白（奥地利皇后）

**伊丽莎白·阿马利亚·欧根妮**（德文：Elisabeth Amalie Eugenie，1837年12月24号－1898年9月10号），出身巴伐利亚，是奥地利皇帝弗朗茨·约瑟夫一世个娘子。渠16岁成为奥地利皇后，弗过弗大欢喜过正经个宫廷生活，反倒欢喜鼓吹自由，外加多愁善感。1870年代之后经常一个子跑到各处旅游薄相。1890年代自家个儿子鲁道夫自裁之后，伊丽莎白精神崩溃，1898年在日内瓦匿名旅行个辰光，畀一个意大利无政府主义个恐怖分子杀脱哉。故脱之后，形象反倒越加行起来，1950年代，通过电影塑造，成为著现代流行文化当中个有名人物，名气傍自家个丈夫还要响。
專修學堂（舊制）

**專修學堂**（日文：専修学校，假名：せんしゅうがっこう），是指日本在1880年（明治13年）由相馬永胤排人在東京府組織个私立法律經濟學堂，後首渠發展成功**專修大學**。昰隻學堂主要由到美國去過歇个留學生設立，一舉代替著本生个私塾法律學堂，是日本頂早个正規个私立法律經濟學堂。「法律科」（乃朝个法學院）以日本語教授英美法律，該便是「五大法律學堂」之一。外加，渠也是日本頂早獨立設有「經濟科」（瑲朞个經濟學院）个學堂。
專修大學

**專修大學**（日文：専修大学，假名：せんしゅうだいがく）是一所創建於1923年个日本个私立大學，渠个本部來在東京都千代田區神田神保町3-8。簡稱**專修**咾**專大**。渠个前身是1880年9月16日建校个專修學堂，後首根據大學令再改制成功个大學。作爲五大法律學堂之一，蠻有名氣。
其面影

《其面影》（日文：其面影，假名：そのおもかげ）是二葉亭四迷个小說。明治39年在《東京朝日新聞》丄連載。

茲小說是在1890年《浮雲》發表後，長遠弗寫小說个二葉亭四迷在渠單位朝日報社个池邊三山懇求下寫个新作。小說話个是，一個有得近代思想个學堂先生小野哲也，搭渠娘子場阿妹小夜子要好，最終戀情破裂，跑到支那天津去个事體。
2016年英国脱欧公投

**2016英国脱欧大投票**（英文：United Kingdom European Union membership referendum, 2016）是欧洲西北面岛国英国立在2016年，为自家立在欧洲联盟当中未来地位进行个大型投票活动。投票个结果是52%个老百姓要求脱离欧盟，48%要求继续蹲在欧盟。脱欧派别获得胜利。英国首相大卫卡梅伦宣布10月份会辞职。
同性媾

**同性媾**（西文：Homosexualidad）是男性、女性弗相互欣赏，反倒对搭自家同样个男性咾女性产生吸引力，同时发生性关系个一种所谓恋爱。桩事体从人类历史开始就有得出现，在一些原始社会便存在。到著20世纪，重新公开化并成为左派分子个重要炒作话题。乃朝，大部分西方国家全搞出同性婚姻咾排个物事，外加年年举办同性媾者压马路，着着暴露个衣裳走来走去，宣扬伊拉个自豪感。
弗朗茨·约瑟夫一世

**弗朗茨·約瑟夫一世**（德文：Franz Josef I，1830年8月18号－1916年11月21号），是出身奥地利哈布斯堡家族个王室成员，1848年接替精神有毛病个小叔担当奥地利帝国皇帝，之后执行传统主义策略，依靠老将拉德斯基弹压意大利搭奥地利、匈牙利个民族主义暴乱。1854年搭茜茜公主结婚（弗过更多是弗朗茨单方面欢喜茜茜）。1860年代，帝国面临著交关挑战并厾脱立在意大利搭德意志联邦个主导权。1866年普奥战争失败之后，弗朗茨对匈牙利人妥协，担奥地利帝国该组成奥匈帝国只二元体系。19世纪后半段，奥地利维持和平，维也纳成为犹太人聚居搭自由主义个城市，发展出著海会个文化艺术音乐咾排物事。弗过1900年代之后，奥匈帝国搭东方个俄罗斯帝国关系紧张并望德意志帝国靠拢。1914年，弗朗茨个法定继承人，侄子费迪南大公夫妇立在波黑首府萨拉热窝畀人刺杀，后首来奥匈帝国对塞尔维亚王国宣战，成为爻一战导火索。1916年一战进行当中，弗朗茨皇帝病死，享年86岁。伊个侄子卡尔一世继位，两年后哈布斯堡个帝国也在风雨飘摇当中完结。
平凡

《**平凡**》（日文：平凡，假名：へいぼん）是二葉亭四迷个小說，在1907年（明治40年）連載在《東京朝日新聞》丄。是繼《浮雲》搭《其面影》後首二葉亭个第三部長篇小說，作品裏勢有交關對當時辰光自然主義文學个諷刺。

## 故事概要
昰歇39歲个「我」原本是文士，乃朝是變成功著下級官吏哉。忖起老早个日腳，便從小辰光个事體開始寫。弗過，茲時在文壇个老朋友來望我，話著文學論咾、文壇逸聞咾、寫作忠告咾排交關無勁个事體，「我」覺著，聽昰排事幹，還弗及聽爺孃个一句「身體當心」。蓋咾貤立時轉入對爺孃搭之小辰光養个狗點點（日文：ポチ）个描寫。一徑寫到點點畀殺慝，其後羅列著一連串像煞高尚个講法，卻情後首貤話該全科是亂話三千，覺著所有人統統像煞是殺狗个。昰个一段文字，常莊畀日本个教科書引用。之後筆鋒一轉，寫中學畢業，到東京去讀法律个辰光受著文學影響，覺著賣力做生活个人全戇來要死。雖話成功作銷路邪好，但自家沈溺在女人裏向，齊巧昰歇爺老頭子生病，極呴呴𧾎歸去，末腳還是來弗洎哉。「我」總算畀爺个過世驚醒，領牢孃一淘上京，退出著文壇，尋著昰份生活並一徑做到乃。

## 外部鏈接
* 平凡-青空文庫
凡尔赛宫

**凡尔赛宫**（法文：Château de Versailles）是一座立在法国巴黎西南许外伊夫林省省会凡尔赛镇个巨大宫殿，本生是路易十三打猎个行宫，1670年代扩建成为法国个皇宫。1790年代之后，路易十六畀暴民挟持回巴黎，后首来貤畀人斩首，凡尔赛宫也失去著皇宫个地位。兹后貤进行过蛮多重大活动，比方讲1871年德意志帝国立在此地宣告成立，以及1919年召开个巴黎和会咾啥。
殖民地

**殖民地**（西文：Colonia administrativa）是一只形容词，用来形容宗主国施加统治外加无自家话语权个场许。乃朝一般性话起殖民地全搭西方帝国主义联系在一淘。弗过实际丄，在历史丄交关年代，所有地区全有得殖民扩张存在。比方讲乃朝俄罗斯个西伯利亚也是当初殖民地同化获得个，中国南面大片个地区，譬如话贵州、云南、广西咾排，立在明朝、清朝辰光也执行汉化搭打压个殖民同化策略，昰然，也导致爻当地西南官话行起来。
密西西比河

**密西西比河**（英文：Mississippi River），垃拉北美洲中南部，是北美最大个水系，流域面积约为300万平方千米。是北美洲当中地区个一条大江，从明尼苏达州一径流到路易斯安那州，在新奥尔良附近流到墨西哥湾里向。

密西西比河个名称源自于美国北部威斯康辛州个印第安阿尔贡金人，因为渠支流众多，美国人又尊称为“老人河”，托尼罗河、亚马逊河搭长江合称世界四大长河，是北美大陆流域面积最广个水系，两岸多湖泊搭沼泽。河流年均输沙量4.95亿吨。流域属世界三大黑土区之一。

## 航运
密西西比河航运价值很大。1811年，“新奥尔良”号汽轮首航密西西比河。当前年运输量拉2亿吨以上。

除了主流外，可通航个支流约有40条，水深2.75米个航道达1万千米，并通过运河搭五大湖连成一巨大个内河航运系统。
阿拉伯人

**阿拉伯人**(阿拉伯文：العرب）是一只通过语言，文化搭信仰维持个巨大族群。昰个族群本身来历邪气复杂，包含交关伊斯兰化之前个中东，近东搭北非族群。8世纪之后，昰个里向有得海会个居民畀回教侵略建立个阿拉伯帝国统治并皈依回教。同时接受著阿拉伯文，昰便成为构成阿拉伯人个基础。乃朝个阿拉伯民族主义是19世纪欧洲知识分子舶来个副产品。实际丄，交关所谓个阿拉伯国家本身文化，语言全有蛮大区别。盖咾，兹族群个性质，搭所谓个汉人是差板弗多个。
朝鮮高宗

**朝鮮高宗**（韓文：조선 고종／朝鮮高宗 Joseon Gojong；1852年－1919年1月21號）是19世纪後半段統治朝鮮箇朝鮮王朝末期君主，也是從李成棟開始箇第26代君主。1897年朝鮮在大日本帝國箇扶持下頭正式宣布脫離中國，擔國家名字改成功**大韓帝國**。高宗貤當上大韓帝國開國君主。高宗本人姓李，諱**㷩**（韓語：이희／李㷩 Yi Hui），本名**載晃**，乳名**命福**，渠娘子是有名箇閔妃。
大韓帝國

**大韩帝国**（韩文：대한제국，汉字：大韩帝国，罗马字转写：Daehan jeguk ，1897年10月12号－1910年8月29号）是朝鲜王朝阿末阶段摆脱满清帝国藩属国地位之后，立在日俄扶持下头搞出来个名号。实际丄渠本身个疆域搭王室全是老早朝鲜王国个直接继承，君主也是老早个朝鲜高宗。1910年，大韩帝国正式畀日本吞并着，灭亡哉。
未来

**未来**(英文：Future，西文：Futuro)是对乃朝之后辰光个一种称谓。因为物理学意义浪辰光个永恒，未来是横竖会得到来个。
世纪

**世纪**(西文：Siglo）是辰光个一种单位，一般拿连续弗间断个一百年称呼成一个世纪。比方讲十九世纪，十八世纪等等。乃朝一般公用个纪年方法是中世辰光西方基督教僧侣搞出来个。
太阳钟

**太阳钟**(西文：Reloj de sol），立在文言文当中又好叫做**日晷**。是古代普遍采用个一种计时工具。迭个物件用太阳个投影位置表达辰光个弗同，立在文艺复兴之前立在欧亚大陆高头蛮多文明圈子当中侪有使用。日晷表达辰光比较准确，弗过对晏道个辰光就嘸办法表示哉。
烏龍麵

**烏龍麵**（日文：饂飩／うどん）是一種擔小麥作为原料做成功个麵條。根據日本个規定，烏龍麵个直徑要在1.7毫米以上，否則便弗好叫烏龍麵。 

## 参考文献
* Tsuji, Shizuo. (1980). *Japanese cooking: A simple Art*. Kodansha International/USA, New York.
油豆腐

**油豆腐**(日文：厚揚げ）是一种担豆腐摆在油里氽出来个食物。立在东亚蛮多国家搭族群当中全有流行。
泡芙

**泡芙**(英文：Profiterole，西文：Profiterol）是一种源欧洲发源个食品，乃朝勒全球全蛮行个。昰种小点心里向甜味味，外头一层皮扑嗒嗒，喫口松脆，甜咾弗腻，受到交关人欢喜。
奶黄

**奶黄**（西文：crema）是一种拿牛奶搭蛋黄调勒一淘，再加眼糖霜搭之香精做出来个调味料，一般在小吃咾糕点里向使用，是西方料理个主要原料之一。传播到东亚之后，也出现奶黄包咾排食品。
地拉那

**地拉那市**（阿尔巴尼亚文：Tiranë），是巴尔干半岛国家阿尔巴尼亚乃朝个首都搭第一大城市，也是全国个政治、经济、文化中心。2015年有人口930,687。此地老早就有人类活动，弗过发展起来还是立在奥斯曼帝国辰光。到16世纪，已经有人口超过2万人。地拉那个主要居民是回教徒，也是欧洲少见个伊斯兰教首都。
约瑟夫二世

**约瑟夫二世**(德文：Josef II，1741年3月13号－1790年2月20号），是奥地利特蕾莎女王个长子，也是哈布斯堡-洛林家族个第一个君王。渠1764年接替自家暴毙个阿伯洛林大公弗朗茨一世继承神圣罗马帝国皇帝头衔。弗过因为渠场娘特蕾莎继续担当奥地利个顶搞裁决者，盖咾只弗过是一个空虚头衔。到1780年渠娘死脱之后，约瑟夫二世再开始摆脱束缚，彻底施展自家酝酿交关辰光个开明专制搭启蒙思想。个当中，就包括废除天主教特权；解放犹太人；推广德文打压各地本身语言；加强中央集权等典型法式专制法术。弗过，因为哈布斯堡个领土内部本身共同体邪气复杂，昰眼搞法无何用场，反过来引发著交关矛盾。约瑟夫二世执行弗力，心浮气躁。在末脚得病死脱，悲惨收场。

## 对外活动
在担当神圣罗马帝国皇帝个辰光，约瑟夫二世就欢喜搞花样经，彰显哈布斯堡立在欧洲个声望。因为昰个辰光法国财政危机，普鲁士元气大伤。所以渠立在1770年代算是闹猛人物。对东面，为著遏制俄罗斯帝国，威胁要搭奥斯曼帝国结盟，结果立在腓特烈二世个调停下，搭俄罗斯女皇叶卡捷琳娜二世一淘，参与第一趟瓜分波兰个分赃行动，只做法也违背本身哈布斯堡一贯维持波兰地位个立场。

约瑟夫亲政之后，对外动手动脚越加频繁，到1786年，渠望国内形势弗灵光，就准备通过对外搞战争，转移矛盾，还好为自家树立威名。渠该趟挑选个对象像煞七八十年前就畀哈布斯堡个欲根亲王击破个奥斯曼帝国。同时搭俄罗斯帝国结盟，让约瑟夫二世觉著拿到胜利是十拿九稳。弗曾想，因为渠搞出来个交关花头弄巧成拙，奥地利军队战斗力邪气蹩脚，竟然酿成自家人相互消息弗灵通个自相残杀。外加瘟疫肆虐，奥地利军队无取胜可能。约瑟夫皇帝在前线气上心头，过著重病。1789年法国大革命暴法辰光，渠灰溜溜回转维也纳，第二年病重，死脱哉。渠个阿弟利奥波德两世即位，豪慅搭土耳其议和，放弃著原本获得个贝尔格莱德等领土。昰然，也让本身盼望哈布斯堡解放自家个塞尔维亚人心怀怨恨，加上后首爆发个俄土战争当中俄国人个大胜，让塞尔维亚立在19世纪开始慢慢导向俄罗斯，埋落著之后一战爆发个伏笔。

## 关联人物
* 腓特烈二世 (普鲁士): 普鲁士国王，军国主义名人，也是约瑟夫二世一直崇拜个高人。因为昰个关系，在约瑟夫二世辰光，普鲁士搭奥地利一直相安无事，奥地利也无任何企图收回畀普鲁士攻占个西里西亚。
* 莫扎特：个辰光顶顶有名个音乐家，也是自称欢喜艺术个约瑟夫二世赞助对象之一。
* 利奥波德两世 (神圣罗马帝国)：阿弟。
* 特蕾莎女王：娘。
玛丽·安托瓦内特

**玛丽·安托瓦内特**（，），是特蕾莎女王搭罗琳大公，神圣罗马帝国皇帝弗朗茨一世个女儿。1770年嫁畀后首来个路易十六，1774年成为法国王后。渠本身是个性格开朗，欢喜薄相个富家小姐。弗过因为许歇法国个启蒙运动越搞越大，对王室个批评越来越多，渠因为是一个外国人，也便成为法国人攻击个重点，名望越来越推板。到1789年法国大革命爆发之后，渠建议自家老公写信畀娘家哈布斯堡家族寻求支援，结果泄露，只好乔庄跑路，貤立在边境畀人发现，押送回巴黎，审判以後斩首。
北美独立战争

**英属北美反乱**，一般叫做**美国独立战争**（英文：American War of Independence，西文：Guerra de Independencia de los Estados Unidos）是18世纪后半段，英国立在七年战争胜利之后，因为搭自家本身个英属北美殖民地协调矛盾失败，立在法国、西班牙、荷兰资助下发生个殖民地叛乱事件。昰个战争当中，英属北美个老百姓在当地奴隶主咾土豪个带领下头，组织民兵并寻求到法国个大力支援。西班牙，荷兰在欧洲对英国进行纠缠骚扰（参考1781直布罗陀之围)。战争个结果是英国虽然总体丄战胜著欧洲别个殖民国家，弗过立在北美失去著战略优势，被迫搭前殖民地丄自称美利坚合众国个人开始谈判，在末，通过《伦敦条约》确认美国个独立。昰场战争也普遍畀当成美国立国个开始。18世纪交关启蒙文人称赞昰个战争代表爻人类自由民主个方向。同时，战争当中法国个大量财政支出也造成本身个困境加重，加速爻法国大革命个爆发。
伊樊·土健日夫

**伊樊·世理健未蚩·土健日夫**（羅宋文：Ива́н Серге́евич Турге́нев，1818年11月9日（優略曆：10月28日）-1883年9月3日（優略曆：8月22日））是搭菲安投露·投斯德賢夫斯紀、戾夫·泰露斯滔伊三介頭並爲19世紀羅刹文學代表作家，是羅宋帝國个貴族。

## 概要
渠生在羅宋中部城市挨理安露个一隻地主貴族家庭。大學原本讀个是敎育，後首轉到哲學系，在裏向學著哲學搭古典語。1843年，任職內務省，弗過翌年便辭脫哉。後首相中身爲人妻个歌劇家保鄰·未耶露道，搬到拜理去住哉。茲後个日腳基本丄是在西歐搭羅宋之間來來去去。

代表作有《獵人日記》、《爺搭囡》咾啥。日本作家二葉亭四迷蠻早便翻譯爻渠个作品，蓋咾後首來對日本點自然主義作家，尤其是國木田獨步搭之田山花袋，產生著蠻大个影響。
鷹獵

**鷹獵**（英文：falconry、hawking；日文：鷹狩，假名：たかがり），是一種利用鹰咾排个鸟类來狩獵个辦法。經過操練以後，好擔捉牢个兔子咾啥送到主人許場，弗過昰个是一種民間講法。像然介操縱鷹个儂，謳**鷹匠**；領牢渠場訓練个場許，叫**鷹場**。
松江市

**松江市**（まつえし）是在日本島根縣東部个（舊出雲國）一隻市，是島根縣个縣廳。2012年（平成24年）4月1日成爲著特例市。是山陰地方人口頂大个中心都市。
越南語

**越南語**（），又喊得**京語**（），越南一般稱之越南語（Việt ngữ／越語）、國語（Quốc ngữ／國語）、安南語（tiếng An Nam／㗂安南，法國殖民辰光），南亚语系一種语言，属于孟－高棉语族或者越语族。越南語是越南個國家語言，是渠主体民族京族搭著中國少数民族京族個母語，另外蹲得海外個3百萬越僑使用。歷史高頂，京語曾經用漢字搭喃字表記（便是漢喃文），現代則使用以拉丁字母為基礎，加上若干個新字母及聲調符號個**國語字**（Chữ Quốc ngữ／𡨸國語）書寫。

## 方言
京語主要分三片方言。三者之間個差異主要在得音韻搭詞彙高頂，文法高頂只差方一點點。

現代京語個發音以河內腔（北方方言）為標準。但是弗少海外越僑講個是西貢（南方方言）腔。海外個京語媒體交關也通是用西貢腔廣播個。河內腔跟西貢腔主要差別是来拉聲調搭捲舌音高頂。

河內腔裡向，下底三組字母發音是一樣個：tr=ch=/c/、d=r=gi=/z/、s=x=/s/。而在得西貢腔裡向是發音對立個。還有，西貢腔個 d 唸做半元音/j/。

入聲韻尾方面，西貢腔僅將i以及一部分ê之後的-t發作/-t̚/，其他個-t均發作/-k̚/。而所有-ch通發/-t̚/。

聲調方面，西貢腔個跌聲（Thanh ngã；陽上；第5調）搭問聲（Thanh hỏi；陰上；第4調）合併。所以，西貢方言只得5個聲調。

## 音韻
京語搭漢語交關相像，構詞絕大多數以單音節（或稱字）為單位。搭多數漢語以及壯泰語言一樣，京語个音節好分為聲母、介音、韻腹、韻尾、聲調五部份。

## 漢越音
京語引进著大量漢字詞彙，所以有一套完整個漢字音系統。

從傳入時間搭越化程度等方面來看，京語個漢字音好分為標準漢越音、古漢越音搭越化漢越音三類。
* 大多數漢越詞發音為**標準漢越音**，個種詞喊得標準漢越詞或者純漢越詞。
* 另外比主體層次借入得古早種漢字音，喊得「古漢越音」，使用古漢越音个詞匯被稱為“古漢越詞”。比方：
:  ← 味
:  ← 放
:  ← 舞
:  ← 魚
:  ← 解
:  ← 夸
* 還有一部分讀音受越南語土音個影響交關大，因此語音變異比較大，叫做「越化漢越音」，使用越化漢越音個詞彙被稱為“越化漢越詞”。如：
:  ← 進
:  ← 床
:  ← 補
; 
因為變化忒大，一般人弗會認出其是漢越詞，會得其當是本土詞。

## 詞彙

京語搭韓語、日语一樣，都是漢字詞交關豐富個語言。依詞彙個來源，京語個詞彙好分成功做下头四種：

### 固有詞（純越詞）
固有詞（Từ thuần Việt／詞純越*/?）是越南人本身就有倘詞彙，個種詞彙多是日常生活裡向常用倘概念，比方動詞「／𠫾（去）」、 名詞「／粓（飯）」等；以及一些具象个名詞，比如「／𣘃（樹）」、「／渃（水）」咾啥。

漢字文化圈個語言，日語搭韓語至今依然並用兩套數詞（固有數詞跟漢語數詞），並且大量數字概念個表達方式通已漢化。而越南語沒有完全采用漢語數詞，一到千個數詞仍還有自固有個表達方式，只得少量個數字概念个表達方式漢化，「（百萬）」就是漢字數詞「兆」。

### 漢越詞
漢越詞（Từ Hán Việt／詞漢越*/?）是京語中個漢字詞彙。京語裡向漢越詞數量交關多，其比重弗低於60%。

### 外來語
外來語（Từ ngoại lai／詞外來*/?）是京語里由漢語以外個語言嘞傳得來個詞彙。其主要來自近現代個法語、英语詞彙，也有少量来自本國少數民族語言或者其他语言。因為越南閒卯是法國個殖民地，法語借詞有好些，比如 「」（火車站）就是來自法語個「」。

### 混種詞
用以上弗同來源個詞素造個詞就喊得混種詞。比方：
:: ／𥔦化－鈣化 （「𥔦」為固有語素“石灰”，「」為漢越語素“”）
:: ／揞計－歐姆表、歐姆計 （「」為外來語素“歐姆”，「」為漢越語素的“”）
:: ／家鏰－銀行 （「」為固有語素“家、房”，「」為外來語素“銀行”）
:: ／𣈗生－生日 （「」為固有語素“日、天”，「」為漢越語素“”）
:: ／長－火車站長 （「」為漢越語素“長”，「」為法語外來語素“火車站”）

## 文法

## 三種文書系統
歷史高頂，越南攏共有過三樣書寫個系統，包括：
* 漢文（文言文）
* 漢喃文
* 國語字(羅馬字)

### 京語國語字
1527年，葡萄牙個天主教傳教士來到越南，伽創製出用於轉寫紀錄京語羅馬字，種文字頂早初是用拉教學、傳教高頂個。後來，來自法國、意大利个傳教士也開始用羅馬字紀錄京語，但弗同國家倘傳教士用個拼音各弗相同。

17世紀，法籍傳教士亞歷山大·羅德用自創製個越南羅馬字出版上一本《京葡拉字典》（，字典越葡拉），可以講是國語字誕生個標誌。

目前京語字母使用除 之外的22個拉丁字母以及 7個變音字母。元音字母通過上加或下添符號來表達聲調種類，國語字用上5個符號表達6個聲調（有一個聲調沒用符號）：（以a為例）。書寫辰光，按照音節隔寫，外來語雙音節詞彙或音譯詞用短橫連接每個音節，比方：（）。

現代國語字方案是多國傳教士公同創造個成果。
*  來自葡萄牙語
*  來自義大利語
*  來自法語
*  來自葡萄牙語

## 字母表

## 參見

## 参考文献
土伦

**土伦**（普罗旺斯语：Tolon）是欧洲西面挨牢地中海北岸个一个城市，也是普罗旺斯地区个大城市之一。迭个城市是古罗马辰光作为军事碉堡修造起来个。到17世纪，成为路易十四进行海军扩张个基地，并发生相当多搭西班牙、英国个鏖战基地。乃朝，土伦是法国海军个驻地，也是一个邪气有名气个军港。此外，因为本地个风光，也吸引到游客前来。弗过，本地个普罗旺斯文化老早就因为法国大一统推普搭人口置换消亡哉。
尼斯

**尼斯**（奥克语：Niça，意大利文：Nizza）是一个立在欧洲西面濒临地中海北岸个城市，立在历史浪一直属利古里亚地区个西端范围。弗过，到18世纪之后，开始频繁受到法国个威胁侵略。到1861年，畀法国通过所谓个公投搭萨丁王国个出卖，遭到吞并。到19世纪挨末阶段，成为英国搭俄罗斯帝国个权贵度假胜地，同时也积累大量外国人定居，让当地人口比例出现倒挂。乃朝，尼斯成为普罗旺斯地区个第二大城市，当地有旅游、博彩产业，同时也因为夜生活出名。
阿维尼昂

**阿维尼昂**(奥克语：Avignoun）是欧洲西面挨牢罗纳河个一个城市，立在历史浪属于广义普罗旺斯地区个一部分。此地从中世纪开始成为罗马教宗个领土，到14世纪更成为法国国王支持个阿维尼昂系教宗个圣座所在地。前后有8个教宗立在此地对交关封建贵族进行精神遥控。到15世纪，教宗系统重新归一，弗过此地继续保持为教宗个领土，一直到1790年代初，畀法国大革命当中个暴民强行占领。乃朝，此地成为一个旅游胜地，有老多中国人侪到此地去白相。
阿维尼昂教宫

**阿维尼昂教宫**（奥克语：lo Palais dei Papas）是一座立在罗纳河沿岸城市阿维尼昂城中心个大型宫殿。迭个宫殿14世纪因为阿维尼昂系教宗个驻扎出名，历任教宗弗断扩建，让此地成为欧洲顶顶巨大个哥特式建筑。乃朝，此地已经成为世界文化遗产搭旅游胜地，弗过老早弗是天主教教产哉。
萨菲王朝

**萨菲王朝**(波斯文：سلسلهٔ صفويان）是1501年到1736年当中统治波斯个一个内亚王朝，一般也好称作萨法维王朝。迭个王朝结束伊朗立在伊尔汗国崩溃之后个混乱局面，并拿什叶派引入迭个地区，替代老早个逊尼派成为伊朗个主要宗教。萨菲王朝畀人认为是一个中央集权个内亚帝国。立在阿巴斯一世辰光达到巅峰，搭东面个莫卧儿帝国，西面个奥斯曼帝国相互对峙，成为伊斯兰世界立在近世个三大帝国之一。到18世纪，帝国发生内部矛盾，国家实力下降，1736年灭亡。
热那亚

**热那亚**（意大利文：Genova）是地中海西面利古里亚地区个一个中心城市，乃朝属意大利共和国管辖，也是迭个国家一个重要个港口城市。此地立在中世纪辰光发展处自家个城邦国家——热那亚共和国，立在12-14世纪成为地中海西面重要个霸权搭商业国家，到15世纪之后，共和国慢慢衰落，18世纪挨末阶段畀法国大革命狂潮吞没，19世纪之后成为萨丁王国个一部分，到1861年合并到意大利王国当中。热那亚是哥伦布个老家，乃朝也是一个有名个旅游城市。
利古里亚

**利古里亚**(利古里亚文：Ligûria，意大利文：Liguria）是欧洲大陆南面挨牢地中海北岸个一片区域，西面搭普罗旺斯靠紧，东面连接亚平宁半岛。立在历史浪有交关文明融汇，中世纪辰光是热那亚共和国个领土，后势来畀萨丁王国兼吞，成为乃朝意大利个一部分。弗过，利古里亚西面个尼斯、摩纳哥等地区，乃朝已经弗属于意大利管辖哉。迭个区域个中心城市是热那亚，通用利古里亚文，弗过因为意大利推普个关系，乃朝用意大利文个人更加多一眼。
巴塞罗那

**巴塞罗那**（佳泰隆文：Barcelona）是欧洲西南面伊比利亚半岛东北角加泰罗尼亚地区个一个沿海城市，也是迭个地区个文化，政治，经济中心搭加泰罗尼亚大区首府个所在。巴塞罗那从罗马帝国辰光作为军事堡垒开始发展，到中世纪之后，成为阿拉贡王国邪气重要个海港搭经济中心。到近代，此地见证交关西班牙内部战争个混乱，弗过也通过本身地区个工业化搭知识分子话语构建，培养出自家个文化特征搭自我认同。乃朝，巴塞罗那都会区有人口将近300万，是西班牙排名第二个大都市（第一是首都马德里)搭欧洲十大都市之一。因为夜生活搭美妙个旅游景点，每年好吸引交关游客到此地白相。弗过，也因为城市个左倾，引入交关回教移民，让此地个治安比马德里推板交关。

## 体育
巴塞罗那有两家西甲联赛个球会，分别是世界顶级豪门巴塞罗那队搭西班牙人队。两个球队因为各自个政治立场弗同关系比较推板。弗过因为实力差距比较明显，所以反过来火药味道嘸搭皇家马德里队个国家德比介浓厚。
马德里市

**马德里**（西文：Madrid）是欧洲西南面伊比利亚半岛中央个一个大城市，也是乃朝西班牙个首都搭第一大城市。2015年有城区人口超过300万，立在欧洲排名第三。此地个历史弗算老长，大体个发展是从16世纪西班牙哈布斯堡王朝拿首都搬迁到此地之后再开始个。18世纪，马德里开始修造古典主义个城门搭马德里王宫。到19世纪，此地发展比伊比利亚半岛沿海城市要晏，城市文人生活到19世纪挨末阶段再开始勃发。20世纪开始辰光，马德里成为西班牙自由主义个大本营之一，立在西班牙第二共和国辰光成为顶支持共和个城市之一。弗过，到西班牙内战结束，此地归国家主义者重新支配，城市发展加快个同时，立在文娱方面也发生转变，重新搭欧洲其余地区脱节。个能，也让马德里比一些欧洲大都市更加保守，有更多本国移民。弗过，2000年之后，左翼运动重新开始汇聚，外来移民（包括罗马尼亚人搭摩洛哥人）也加速涌入，带来老多社会治安问题，成为治理此地个问题所在。

## 体育
马德里有好几家有名个足球俱乐部，个当中，顶顶成功个是皇家马德里足球俱乐部搭马德里竞技足球俱乐部。皇马拿到过将近30趟西甲冠军，马德里体育会拿到过11趟，此外，立在2014年搭2016年，欧洲冠军杯决赛侪是立在马德里个两家大球会之间进行个，结果皇马两趟侪获得胜利，马竞两趟失去获得欧冠个机会。
马德里大广场

**马德里大广场**(西文：Plaza Mayor de Madrid）是西班牙首都马德里老城中央个一个巨大广场。此地是费利佩三世修造个一个市政场化。立在西班牙哈布斯堡王朝统治辰光，经常立在此地搞宗教裁判所审判，斗牛表演之类个活动。乃朝，此地已经成为一个有名个旅游景点。
圣丹尼大堂

**圣丹尼大堂**(西文：Basílica de Saint-Denis）是西欧城市巴黎北面圣丹尼斯个一个教堂，历史浪是法国王室个埋骨地，乃朝因为周边环境转换，已经畀回回聚居区环绕哉。
摩爾人

]

**摩爾人**(西文：Moros)是對北非搭老早蹲在伊比利亞半島搞殖民活動個回教徒個稱謂。迭個族群蠻複雜，并弗一定有固定個血統或者標示。實際浪，交關伊比利亞個摩爾人本身也是當地個土著，因為信回教，得到迭個身份。摩爾人因為宗教信仰搭北面再征服運動當中興起個封建王國弗一樣，受到防範，并立在1492年再征服完結之後畀驅逐過好幾趟。迭個事體也成為交關左派攻擊西班牙個一個論據搭藉口。
马格里不

**马格里不**(西文：Magreb)是非洲西北面，挨牢大西洋搭地中海个一个特殊文化地理区域。迭个区域个气候属地中海气候，南面是典型沙漠气候。农业，经济之类有农牧混合个特征。立在历史浪，成为欧洲搭中东文化先后影响个地区。弗过，顶顶深远个影响还是7世纪辰光个伊斯兰化。乃朝，此地个五个国家;突尼斯、阿尔及利亚、摩洛哥、毛里塔尼亚搭无法定地位个西撒哈拉，侪是有柏柏尔背景个回教国家。此地个居民搭摩尔人基本是一类个。
马赛圣母殿

**马赛圣母殿**（法文：Basilique Notre-Dame-de-la-Garde）是地中海北面城市马赛城南个一座宗教建筑。迭个建筑是19世纪50年代修造个，呈现拜占庭复兴风格。是法国马赛有名个地标建筑。此地供奉天主教当中个守护圣母，伊也是传统意义浪个海员守护圣人。
马赛奥林匹克足球俱乐部

**马赛奥林匹克足球俱乐部**(法文：Olympique de Marseille）是地中海沿岸城市马赛个一家足球会，1899年成立，也是法国历史浪顶顶成功个俱乐部。1990年代拿到过欧洲冠军杯个冠军。
法国足球一级联赛

**法国足球一级联赛**(法文：Ligue 1）是乃朝法国国内顶高级别个足球联赛。有20只足球队参赛。每年通过38论比赛决出一个冠军。法甲排名立在英格兰足球超级联赛、西班牙足球甲级联赛之类顶尖赛事后头。常年为英超俱乐部提供球星卖钞票。法甲球队只获得过一趟欧洲冠军杯（马赛队获得），乃朝有名个球会包括马赛奥林匹克足球俱乐部搭巴黎圣日耳曼足球俱乐部。
足球

**足球**(西文：Fútbol）是一种体育竞技比赛。具体规则是两方分成11个人，相互攻击对方球门。通过踢入对方球门趟数多少来决定胜负个一种比赛形式。足球运动是19世纪从英格兰开始发端个（之前世界各地侪有类似形态个运动，弗过侪搭乃朝个足球无直接继承）。到20世纪开始辰光，已经立在欧洲蛮多海岸城市普及。20世纪当中阶段之后，传播到世界各地，邪气是拉丁美洲地区。成为西方世界顶顶受欢迎个运动形式。到21世纪，足球个影响力更加强盛，立在中东也吸引到大量簇拥。乃朝世界浪顶顶成功个联赛是英格兰足球超级联赛（商业开发）搭西班牙足球甲级联赛(实际实力）。

## 吴越足球
吴越地区个足球运动是从上海公共租界辰光开始个，到1990年代之后，产生出两只中国足球超级联赛个参赛球队，分别是上海申花队搭杭州绿城队。到2010年代，徐根宝打造个上海东亚队也崛起（乃朝改名叫做**上海上港队**)。
莫扎特

**莫扎特**（德文全名：，）是出身萨尔茨堡个奥地利音乐家，也是公认顶顶有成就个作曲家之一。伊个保护人是约瑟夫二世。
特雷莎·梅

**特雷莎·梅**（英文：Theresa Mary May，结婚前头姓Brasier，1956年10月1号－）是英国保守党女政客搭官僚。伊自家号称是一个温和主义者，实际浪无具体个意识形态，一切是向维稳搭扩张自家个地位看齐。2015年，公开反对英国脱欧大公投。2016年英国脱离欧盟之后，立在凯美轮辞职之后个英国保守党党内选举当中胜利，成为弗通过民选直接接班个英国女首相。也是玛格丽特·撒切尔之后第二个女首相。
英国枢密院

**英国枢密院**(英文：Her Majesty's Most Honourable Privy Council）是英国君主个咨询机构，立在绝对君权个情况下头有邪气大个权力。弗过到君主立宪之后，权力慢慢收缩，乃朝是一个咨询机构，无老大个实际权力。弗过因为传统，枢密院长还是一个让人尊重个头衔，一般让多数党个上下院议长兼任。
伦敦城首长

**伦敦城首长**(英文：Lord Mayor of London），是英国首都伦敦个核心部分伦敦城个政府首长。迭个职位搭后势来个伦敦市长弗是一个概念，要久远交关。第一任伦敦城首长是12世纪挨末阶段出现个。乃朝已经传承将近700任，并且一直是贵族担当个职位。
圣殿教堂

**圣殿教堂**(英文：Temple Church)，是一座立在英国首都伦敦个基督教宗教建筑。具体位置立在舰队街搭泰晤士河当中，是中世纪有名个圣殿骑士团修造个。从建造好开始就一直保持老早个模样，也是小说书《达芬奇密码》当中一个蛮重要个背景地点。
克里斯蒂亚诺·罗纳尔多

**克里斯蒂亚诺·罗纳尔多**(葡文：Cristiano Ronaldo dos Santos Aveiro，1985年2月5号－）是出身葡萄牙大西洋离岛马德拉岛个踢球者。渠出道里斯本竞技，后首来畀曼联队名教头弗格森爵士欢喜，带到曼彻斯特修炼，成为国际巨星。2009年转会去皇家马德里足球俱乐部。成为世界顶尖巨星。之后获得过两趟欧冠冠军搭交关趟数个世界足球先生。2016年带领葡萄牙男足代表队拿到欧洲杯冠军，成就自家个球王功绩。

## 私生活
罗纳尔多老早有一个固定个**女友**，弗过后势来分手。乃朝伊无固定伴侣，弗过有一个代孕得到个儿子。粉丝拿迭个儿子叫做**迷你罗**。
哥特式建筑

**哥特式建筑**(英文：Gothic architecture，西文：Arquitectura gótica）是中世欧洲出现个一种建筑风格，迭个风格一般运用到天主教个教堂上作为主流，弗过有辰光也用到宫殿等世俗建筑高头。哥特式建筑以高挑个结构搭通透个彩光玻璃闻名，是中世纪欧洲个代表风貌。15世纪文艺复兴之后，哥特式建筑受到文人批判，畀定性成野蛮建筑。到19世纪浪漫主义兴起之后，才慢慢得到重新认同。
泰晤士河

**泰晤士河**（英文：River Thames）是一条立在欧洲西北面大不列颠岛东南地带个水流。长度将近400公里，流经伦敦核心地区搭温莎、牛津等地，是英国顶顶繁忙个水流，泰晤士河伦敦段周边有邪气多有名个景点，也成为一个热门闹猛个旅游地。
温莎堡

**温莎堡**(英文：Windsor Castle）是一座立在英国东南面，伦敦市区西面个大型城堡。也是乃朝英国王室个家族堡垒，伊丽莎白二世就蛮欢喜蹲在此地居住。
漳州市

**漳州市**（闽南文：漳州市，白話字：Chiang-chiu-chhī，臺羅：Tsiang-tsiu-tshī）是东亚大陆沿海地区个一个城市，乃朝属中华人民共和国福建省管辖。也是闽南文化传统浪个中心城市之一（另外一个是泉州市)。
浮卡河

**浮卡河**(俄文：Волга）是东欧平原浪顶顶重要个河流之一。乃朝全境基本立在俄罗斯之内。也畀俄罗斯人当成自家个母亲河。迭个河流一共有3600多公里长，流到里海，也是欧洲境内顶顶长个河流。
白朗宁手枪

**白朗宁手枪**（英文：Browning Hi-Power）是1920年代美国研发个一种手枪，后势来成为交关军队标准配置之一，影响到乃朝世界各地个武器发展。
个人崇拜

**个人崇拜**(西文：Culto a la personalidad）是一种政治手法，一般用来让老百姓对一个组织个领导人产生邪气大个尊崇搭信仰。世界浪实行过极权个国家侪弄过迭个把戏，比方讲纳粹德国阿道夫·希特拉，中国毛泽东搭苏联约瑟夫·斯大林。乃朝个朝鲜也因为对朝鲜金氏个个人崇拜出名。
克里姆林宫

**克里姆林宫**（俄文：Московский Кремль，西文：Kremlin de Moscú）是东欧国家俄罗斯首都莫斯科市中心个一个大型宫殿堡垒建筑群。此地是老早莫斯科大公国个发祥地，到后势来当过沙皇俄国个御用宫殿搭苏联个国家权力核心。到苏联解体之后，成为俄罗斯个政府所在地。乃朝，克里姆林宫也是一个有名个旅游地点，名列世界文化财名录。
民贼

**民贼**是对老百姓弗欢喜个个人个一种称呼。立在近现代，也好用人民公敌代替。立在文化大革命当中，就有蛮多人畀渠定性成为民贼。
洞庭湖

**洞庭湖**是长江中游南面，湖南省境内个一个大型湖泊。也是老早湖南、湖北两个省份名头个由来地。此地从唐朝开始形成大面积湖泊，到明清辰光面积广阔，有八百里洞庭个称号。弗过，后势来个泥沙堆积搭移民已经让此地个面积缩脱交关，乃朝，洞庭湖面积3000多平方公里，还立在弗断萎缩。洞庭湖周边是湖湘文化个重要地区，包括岳阳市、益阳市等。
洪水

**洪水**（西文：Inundación）是一种因为河流、湖面水位上涨，超过一般水位引发个自然问题。一半立在雨水比较丰富个地区经常发生这种情况。比方讲长江流域。
殑伽河

**恒河**（梵文：गङ्गा，印地语：गंगा，烏爾都語：گنگا‎（Ganga）IPA: [ˈɡəŋɡaː]（ 聆聽）；泰米尔语：கங்கை，孟加拉語：গঙ্গা Gônga，玄奘譯為殑伽河）是南亚大陆高头顶顶重要个河流。流域面积搭附近人口侪是世界数一数二。此地也是印度文明个发源地之一。弗过乃朝周边集聚交关穆斯林人口。个当中，立在恒河入海口个孟加拉国是世界前三个穆斯林国家。
一夫多妻

**一夫多妻制**（西文：Poliginia）是一种婚姻制度。迭个制度允许一个男人有交关老婆。乃朝，一夫多妻立在蛮多地区畀禁止。弗过立在回教国家、非洲国家还有流行。回教个教法允许一个男个有四个老婆。迭个情况立在一些欧洲国家个回教移民当中也存在。政府当局对此无啥办法控制。
四川盆地

**四川盆地**是一片立在东亚西面，搭青藏高原接壤个地区称呼。此地面积超过15万平方公里，盆地东面有蛮多丘陵，西面是平坦个成都平原。从老里八早开始，就有各种族群聚居生长。成为东亚西面一个有名个文化圈。同时，搭东南亚也有蛮多交往。四川盆地乃朝是四川省个主体部分，有人口七千多万，是中国西面人口密度顶顶结棍个场化，也是一个立在工业化进程当中个农业区域。
大别山

**大别山**是东亚长江北面，分开江淮地区搭江汉地区、中原地区个边界山脉，横跨乃朝中华人民共和国境内个安徽省、湖北省搭河南省。大别山西面搭桐柏山挨牢，东面个延伸包括天柱山，张八岭。迭个山脉弗是老高，一般海拔立在500米到800米当中。大别山也是长江搭淮河个分水岭，历朝历代交关流寇土匪立在此地占山为王，造成社会问题。1947年，中国共产党中原野战军立在刘伯承、邓小平领导下，也进军此地，创设根据地。
嶽麓山

**岳麓山**是一座立在東亞中西面湘江西側個山丘。乃朝屬中華人民共和國湖南省长沙市管轄。嶽麓山是南嶽衡山七十二座山峰當中個一座，也因為有歷朝歷代個歷史出名。乃朝，此地埋葬蔡鍔、黃興等湖湘名人，同時也有雲麓宮、麓山寺個宗教遺跡。山底個岳麓書院更是名聞天下。老早毛澤東、曾國藩等儕來此地學習過。
湘水

**湘水**，一般也叫做*湘江*，是东亚西面长江流域个一条主要分流，流经长江以南个湖湘地区，也是湖湘文化个主要孕育场化搭湖湘人个母亲河。湘江个发源地立在广西，弗过大部分流域侪立在湖南省。湘江边浪个城市包括长沙、湘潭、株洲、岳阳、衡阳等。
橘子洲

**橘子洲**，是湘江长沙段流域当中个一个沙洲，南北长度有5千米，宽度立在100米到150米左右，本身是一个城外个沙洲，有老百姓居住。乃朝成为一个旅游区域，并且因为毛泽东写过橘子洲个事体，所以，立在此地修造邪气大个毛泽东青年辰光头像来招揽老百姓。
孔庙

**孔庙**，一般也叫做**文庙**，是崇拜儒教祖宗孔丘个场化。因为大一统王朝对孔子个推崇，孔庙立在后势来个历史当中慢慢普及到帝国个各个区域。到明清辰光，因为科举制度个关系，一般只要有一个县城，就必定有一个孔庙。弗过，立在1900年代之后，孔庙搭儒教一道失去官方地位，开始破败，立在1949年之后又遭受蛮多动荡，交关孔庙畀拆脱。乃朝，中国留下来个孔庙已经弗多哉，个当中，比较有名个孔庙是曲阜孔庙、北京孔庙、南京夫子庙等。

## 吴越孔庙
吴越地区因为明朝搭满清帝国辰光文教发达，孔庙也是老多个，乃朝留存个包括嘉定孔庙、上海文庙、苏州文庙、杭州孔庙、江阴文庙等。属于江淮文化区域个南京夫子庙，因为历史原因，搭吴越也有蛮深刻个渊源。
上海法租界

**上海法租界**（法文：la concession française de Shanghaï）是19世纪当中阶段到20世纪前半段，法国立在吴越个上海划分，建设个租界地域，由法国驻上海总领事同公董局董事会一淘管理。具体位置立在公共租界南面，西面挨牢乃朝上海华山路，东面挨牢老西门。法租界个核心地段是乃朝上海淮海路地区，也是上海顶顶有腔调个一个区域。

## 历史

### 创立
1847年法国七月王朝驻上海第一任领事敏体尼畀法国政府任命。1849年，法兰西第二共和国商人雷米勒拉英租界外头租到2.385亩土地。后些来，法租界勒拉拿到上海道台麟桂个同意后开辟法租界。租借范围南到护城河，北到洋泾浜，西到关帝庙诸家桥，东到广东潮州会馆沿河浜到洋泾浜东角，面积拢总约莫986亩。

### 扩张
1861年，法兰西第二帝国又用为咾开通沪法当中个航线需要租地造房子箇個借口，租脱小东门外个37亩地。1899年6月，法租界貤一趟扩张。新租界个区域北到北长浜（现在延安东路西段），西到顾家宅、关帝庙（现在重庆南路），南到打铁浜、晏公庙、丁公桥（现在自忠路，原西门路），东到城河浜，总面积增加到2135亩。

19世纪60年代，法租界开始越界筑路。一开始伊造了条从上海县城西门到徐家汇个军路。1913年，伊个辰光个法兰西第三共和国公使康德向中国政府索求界外马路个警权，想又一趟扩充租界面积。袁世凯政权为仔拉拢西方，答应法租界个扩张要求，同法国签订关于法租界界外马路协定十一条。协定畀法租界当局勒拉越界筑路个区域行使警政同征税权，但条件是法租界当局要驱逐租界里向个革命党人士。故咾，法租界当局个控制面积达到了15150亩。同时，租界当局也同意从中国人里向推选出2名绅董，参加法租界董事会。1925年，法租界扩展到安和寺路（现在新华路）同哥伦比亚路（现在新华路）。

20世纪20年代，法租界已发展成上海首屈一指个住宅区。特谓是1914年第二趟扩建个新法国租界，随咾需求个增长，法租界造仔交交关关豪华公寓楼同石库门住宅，满足越来越多个中国居民个需求。勒拉俄国革命后涌入个罗宋人个帮助下头，法租界个商业区也越来越有活力。

### 孤岛
1937年淞沪会战里向，中国军队弗当心炸仔法租界两𡍲，死脱几百個人。日本军队勒拉法租界门口碰着法国指挥远东海军个副海军上将朱尔斯·勒·比戈特，伊坐拉马路中央个折叠椅上，挡拉日军个车子前头，同日军谈判。1937年12月4号，日本呒没武装个车队获准通过法租界。

### 终结
日本军队呒没占领法租界。必过，1943年2月23号，法国维希政府宣布，同意放弃伊勒拉中国个租界。6月5号，汪精卫政权先收回天津法租界、汉口法租界同广州法租界。7月30号，汪精卫政权收回上海法租界，改称第八区；上海法租界宣告结束。战后个中、法政府勒拉1946年2月签个中法协约里向承认了租界归还畀中国个既成事实。

## 参考文献
上海大世界

**上海大世界**，是黄金荣立在1920年代，立在上海法租界修造个一座大型游乐设施，1927年兴修，1928年完工。是老早上海人必到个景点。里向有交交关关老百姓欢喜个通俗娱乐活动。到1949年之后，继续发挥娱乐功能（同时为惩罚黑社会老大黄金荣，还让伊立在大世界门口扫过垃圾）。1990年代之后，慢慢衰败，2000年代，重新装修，乃朝做演艺市场。
金喜善

**金喜善**(韩文：，1977年6月11号- ），出身首尔，是乃朝韩国娱乐明星，因为整容出名。
香港沙田

**香港沙田**(粤语：Sha Tin）是香港一个新开发个居住用地搭新城区，具体位置立在香港新界南面沙田海一代个地域。1970年代开始开发，乃朝已经是香港新城区个代表。
香港文化博物馆

**香港文化博物馆**是一座立在香港沙田个博物馆，2000年12月开放，主要对老百姓介绍香港个文化特色。
韩彩英

**韓彩英**（韩文：한채영，1980年9月13号－），是韓國娱乐明星.凭着电视剧《豪杰春香》出色个演出而成为一线红星。
上海文庙

**上海文庙**，就是清代个“**上海县学文庙**”，立在上海老城厢西面靠近老西门个场化，是上海从上海县辰光就开始存在个庙宇。老早个庙宇立在小刀会叛乱辰光畀烧脱，乃朝个地点是后势来重新修造个。从1980年代开始，文庙周边以旧书市场出名，同时也是一个动漫周边个集聚地。2002年成为上海市文物保护单位。

## 参考

## 外部链接

* 上海文庙官方网站
老西门

**老西门**是上海老城厢个一个传统区域，因为立在传统意义浪上海县西面城门之外，所以得名。老西门正式个名称叫做**仪凤门**。老里八早辰光，老西门之外就是上海法租界，所以此地也是一个闹忙个场化。弗过2000年代之后，此地开始拆迁重新修造，弗是老成功，乃朝人气弗好搭老早相比哉。
安内相

**安内相**(韩文：안내상，1964年7月24号－），是韩国大邱广域市出身个男性戏子。演出过老多电视剧搭电影，也是韩国影视圈子当中个熟面孔。
金基德

**金基德** (韩文：김기덕，1960年12月20号－2020年12月11号），是韩国顶顶有名个情色片导演，欢喜立在男女，家庭话题高头搞花头，有交关粉丝。
申城

申城可以指：
*別稱為“申城”个城市：
**上海，也讴“申”
**河南省信阳市，也讴“申城”
2016年美国总统大选共和党候选人提名

**2016美國總統大選共和黨候選人提名**（英文：Republican Party presidential primaries, 2016）是美國共和黨為2016年美國大統領競選預備个內部參選過程。迭个過程有17个候選人角逐，也創造美國近年个一個記錄。到壓末，來自紐約个房地產暴發戶唐納德·川普獲得勝利，2016年7月正式成爲美國共和黨个正式參選人。
哈佛大学

**哈佛大学**（）是一座勒垃北美东北面美国新英格兰地带城市波士顿郊外个私立研究型大学，也是世界浪顶顶有名个大学搭常春藤联盟个核心学堂。渠勒垃世界各大排行榜里向名列前茅。

哈佛大学是1636年当地殖民地立法机关立案成立个，到难是全美国历史顶顶悠久个高等学府，还有北美洲顶顶老个校董会。渠开始辰光叫“新学院”（），后首来为仔感谢一個叫约翰·哈佛个年轻加尔文宗牧师捐钞票，就改名“哈佛学院”。虽则渠从来朆正式搭啥個宗教派别有联系，必过老早个学院主要是培养公理会搭一位论派个神职人员个。但是从18世纪开始，课程搭学生子群体个宗教色彩就慢慢较淡脱哉，到仔19世纪，哈佛就变成功波士顿精英文化个发源地哉。美国南北战争后来，伊歇个校长查尔斯·艾略特拿哈佛各个学术机构合并成一所研究型大学，还加仔小班上课搭仔入学考试，箇眼模式也影响到全美国个中高等教育政策。箇所学堂也是美洲大学协会12個创始成员之一。後首來经历经济大萧条搭第二次世界大战，渠拉又进一步调整课程咾招生政策，末脚搭拉德克利夫学院合并变成男女学生子同一個学堂。

箇歇哈佛大学攏共有十所学院咾一所高等研究院，箇些单位分布垃附近个各个区：主校区垃剑桥个哈佛园；医学、公共卫生搭仔牙医学院勒垃波士顿个长木医学区；还有包括哈佛体育场个大学体育设施搭仔商学院勒垃奥尔斯顿。哈佛还拥有蠻大个资产，每年收着个捐款数目一徑排垃全球教育机构里向頭一名。

哈佛大学是全美国顶顶难进个大学之一。学堂个研究生课程比较多样化，本科教育主要集中垃文理学。2007年开始，学堂实行财政援助政策，屋里向年收入比一定数目少个学生子好拿着弗同程度个学费减免。哈佛有全美国顶古老个图书馆系统，也是全球頂大个私立搭大学图书馆系统，收藏超过1,600万本書。渠是常春藤盟校成员之一，難攏共有42支参加弗同体育比赛个校队，属于全美大学体育协会甲组。除脫体育，学生个课外生活还包括各个学会组织个活动。哈佛校友包括8個美国总统搭仔交关国家领袖搭政治人物；渠还培养出62個亿万富翁企业家咾335位罗德学者，人数全是全美国顶多个。到2020年10月份为止，攏共有161個诺贝尔奖得主、18個菲尔兹奖得主搭14個图灵奖得主垃哈佛学习或者工作过。

## 历史

### 廿一世纪
2025年4月11号，美国总统特朗普要求哈佛大学取消脱反犹政策搭偏向少数族裔个措施。14号，哈佛大学拿特朗普政府个要求回头脱。特朗普政府立时三刻宣布冻结脱畀拉哈佛个22亿美元经费。5月13号，美国政府又砍脱4.5亿美元个拨款。5月22号，美国政府禁止哈佛招收国际学生，第二日，美国联邦法院一個法官对箇条禁令发出临时限制令，要求垃29号个听证会以前保持原状。

## 参考文献
丝绸

**丝绸**(西文:Seda),是人类拿蚕茧抽丝之后得到个天然蛋白质纤维，之后，通过编制塑造成个纺织品。迭个物事是东亚顶顶早出现个，后势来成为东亚地区个重要商品搭对西方贸易个重头戏。所以，欧亚大陆高头个商业路线也叫做**丝绸之路**。乃朝，丝绸工业立在世界各地侪有进行，弗过亚洲还是有一定优势。
连云港市

**连云港市**，是一个立在东亚北面，靠近山东半岛个地级市。乃朝属中华人民共和国江苏省管辖，也是江苏海岸线顶顶北面个城市。此地通行江淮官话。弗过辖区北面也用中原官话。
广惠寺华塔

**广惠寺华塔**，是中华人民共和国河北省正定县个一个佛教筑造物，唐朝辰光修造，金国辰光重修，乃朝是全国重点文物保护单位。
中国社会主义青年团中央机关旧址

**中国社会主义青年团中央机关旧址**是上海法租界个一处石库门建筑物，来勒今朝个淮海中路渔阳里6号。1910年代修造完毕，之后有戴季陶等人居住。后势来，成为中国社会主义青年团团中央个所在。也因为迭个原因，到1949年之后得到保护，乃朝是全国重点文物保护单位，并逃脱拆除个命运。
博文女校

**博文女校**，是一座老早存在过个学堂，1933年，中国国民党上海市党部用“设备简陋”个原因取消博文女校。学堂个具体位置是立在上海市白尔路（后势来叫做蒲柏路）389号（乃朝上海太仓路127号），因为1921年第一趟中国共产党代表大会拿此地当做代表个宿舍，所以1949年之后保存。乃朝成为上海市文物保护单位。
豫园

**豫园**是东亚城市上海立在上海老城厢当中个顶顶有名私人园林。此地是16世纪后半段，上海个大官僚潘允端为自家娘亲修造个。后势来，因为地理位置挨牢上海城隍庙，成为一个闹猛个所在。乃朝也是上海热门个旅游场所之一。
丝绸之路

**丝绸之路**（西班牙文：Ruta de la Seda），是19世纪德意志帝国个地理学研究人士提出来个一个概念，用来形容老里八早立在欧亚大陆高头存在过个贸易线路。按照伊拉个观点，迭个贸易线路让各个文明地区有充分交流。乃朝，丝绸之路个概念立在中华人民共和国境内已经深入人心，成为中小学侪要学习个内容。
茶马古道

**茶马古道**(英文：Tea Horse Road)，是欧亚大陆东南面存在个一条有名商业贸易路线，连接青藏高原搭横断山脉个交关场化，是古代各地交流个重要通道。到21世纪，重新通过考古搭民俗发觉，让老百姓晓得，并且成为中华人民共和国保护个历史文化遗产。
西柏坡

**西柏坡镇**，是黄河北面，华北个一个小村落。乃朝属中华人民共和国河北省石家庄市平山县管辖。1948年挨末阶段到1949年年初，此地成为中国共产党个大本营所在。所以，到1949年之后得到充分保护，也位列国家重点文物保护单位。
别墅

**别墅**（)，是一类居钞票人私人占用个建筑物。一般性有好几层，适合生活或者度假。
泡面

**泡面**（），一般也叫做**方便麪**，是1958年立在日本个台湾人安藤百福发明个食品，後晚东亚搭全球昌行。乃朝成为老百姓经常吃个一种食品。
自卫队

**自衛隊**（日文：自衛隊，假名：じえいたい）是日本立在第二趟世界大战之后重建国防辰光建立个军事组织，地位搭别个国家个国防军等同。1954年正式成立，乃朝有陆上自卫队、海上自卫队搭航空自卫队组成。兵力将近30万人，根据新日本宪法，自卫队已经获得正常军队个地位，今后好执行蛮多任务。
和平主義

**和平主义**（西文：Pacifismo）是一种意识形态，吹嘘自家可以用和平个方法解决毛病搭冲突，弗去用暴力。弗过，交关情况下头，迭个尝试侪有失败。
## 別樣
*和平
2016年慕尼黑枪击事件

**2016慕尼黑枪击事件**（德文：Amoklauf in München am 22. Juli 2016）是2016年7月22号立在德国巴伐利亚州首府慕尼黑发生个一场杀人事件，总共有10几个人死脱，交关人受伤。凶手听讲有伊朗背景搭回教信仰。
2015年俄国军机击落事件

**2015年俄国军机击落事件**（西文：Derribo del Sukhoi Su-24 de la Fuerza Aérea de Rusia de 2015）是2015年11月，干涉叙利亚个土耳其为报复后势来也介入个俄罗斯，立在叙利亚搭土耳其边境，公开拿俄罗斯战斗机打下来个事体。之后，俄罗斯对土耳其开始制裁，一直到2016年6月28号土耳其正式道歉结束。
戈兰高地

**戈兰高地**(希伯来文：רמת הגולן），是黎凡特地区个一块争议领土，面积大概有1800平方公里左右，是连接以色列搭叙利亚个战略通道。1967年第三趟中东战争，以色列拿入侵个叙利亚击破，并占领此地。之后叙利亚搭交关回教国家侪向联合国上诉，要求以色列撤军，弗过，以色列因为此地个地理位置，一直拒绝。到后首来，有一些场化成为联合国维和部队管辖个领土，其余部分还是立在以色列手里向。
亚述人

**亚述人**（阿拉米语：ܥܡܐ ܐܬܘܪܝܐ），是中东地区顶顶古老个民族之一。迭个民族立在古代邪气有名，并且有好斗好战个名声。之后，皈依基督教，成为东方基督教会个核心部分。弗过，立在7世纪周边伊斯兰化之后，伊拉个生存环境慢慢推板，到近代，更成为阿拉伯民族主义打压个对象。2003年伊拉克战争之后，伊拉克境内个基督徒更加危险，蛮多人畀回教徒杀脱。有超过一半个亚述人选择移民出逃。乃朝，亚述人有两百多万，将近一半人弗立在中东哉。
亚美尼亚人

**亚美尼亚人**（亚美尼亚文：Հայեր）是一个一徑垃高加索南面活动个历史悠久族群。公元前500年开始形成自家个国家，之后长期充当东西方个缓冲国。到15世纪，畀奥斯曼帝国吞没，19世纪挨末阶段，因为垃奥斯曼帝国当中个经济地位，遭到排斥歧视，1914年开始畀青年土耳其党控制个奥斯曼帝国有规模有组织屠杀，死脱一百多万人。造成祖居地区个消失。唯有苏联控制个东亚美尼亚有保存。1990年代，亚美尼亚独立，亚美尼亚人开始重新有自家个民族国家。乃朝亚美尼亚人有八百多万，箇当中只有三百多万垃亚美尼亚本国居住，其余分散世界各地，垃美国、俄国个亚美尼亚社区规模惊人。
乔治亚人

**喬治亞人**（喬治亞文：ქართველები），是高加索山脉南面活动个一个基督教民族，有人口700多万，乃朝主要聚居在乔治亚共和国、俄罗斯搭美国等地。
联合国秘书长

**联合国秘书长**（西文：Secretaría General de Naciones Unidas）是联合国秘书处个负责人，也是联合国个第一行政人员。一般认为联合国秘书长好代表联合国出席首脑活动。老早联合国畀人认为是国际事务个调停者。乃朝因为美国新保守主义导致个单边策略，地位有下降。
白宫

**白宫**(英文:White House)是乃朝美国总统个官邸，从1800难带开始就有迭个功能。老早白宫外立面弗是白颜色个，之所以有乃朝个形式，是1812年英军拿此地烧脱之后，无钞票重新粉刷个结果。
奥地利人

**奥地利人**(德文：Österreicher）是日耳曼人立在高地个一个分支，因为历史浪长期处于哈布斯堡王朝统治个奥地利地区，慢慢形成自家独特个民俗文化，所以得名。立在第二次世界大战之前。奥地利境内个民族主义分子大部分认为自家是德意志人。1950年代之后，奥地利本地认同抬头，乃朝，大部分奥地利个德语人口侪认为自家是奥地利人。
床大楼

**床大楼**(英文：Trump Tower）是一座立在北美大西洋沿岸城市纽约市市中心曼哈顿核心位置个高楼。迭个大楼是1970年代挨末阶段到1980年当年，纽约出身个房地产暴发户唐納德·川普为自家个川普集团修造个。乃朝，川普自家也住个里向。因为伊参选总统引发个新闻，此地也成为纽约一个新景点。
习仲勋

**习仲勋**（），原生叫**习中勋**，字**相近**，陕西富平人，是中国共产党领导人，习近平里爷。

邓小平当政辰光，伊是中共八大元老之一。来勒六四事件当中同情学生子，反对出兵镇压。
茉莉花革命

**茉莉花革命**指2010年底到2011年初发生勒突尼斯个反政府示威事件，阿末得来成功让统治廿三年个总统本·阿里下台。

2010年12月17号，穆罕默德·布阿齐齐（محمد البوعزيزي）为著抗议伊个水果摊车畀当局没收，来马路上自焚，引起箇场示威活动。本·阿里来勒2011年1月14号逃到沙特阿拉伯。

茉莉花革命引发着弗少阿拉伯国家个反政府运动，称为阿拉伯之春。2011年2月开始，发生中国茉莉花革命。
韵目代日

**韵目代日**是发电报辰光表示日脚个一种办法。老法头里电报蛮贵，按照字数算钞票。为著省铜钱，用地支表示月份，用《平水韵》里向个韵目表示1到30号个日脚。

## 韵目代日表
**加粗**个是一般性用个字。

### 代替
表示30号个“陷”字对军队弗吉利，就用“卅”字代替之。

改用公历之后，加着个“世”或“引”字来表示31号；“世”个异体字“丗”是“卅一”个合写，“引”看出来像阿拉伯数字31。
右玉县

**右玉县**来勒山西个西北面，乃朝归朔州市管理。县里向有条苍头河，北向而流。

右玉县下底辖有：新城镇、右卫镇、威远镇、元堡子镇、牛心堡乡、白头里乡、高家堡乡、丁家窑乡、杨千河乡、李达窑乡。
深化组事件

**深化组事件**(韩文；심화조사건， 罗马字：Simhwajo Sagŏn) 是1997年到2000年朝鲜第二代领导人金正日为清洗内部权力集团搞出来个事体。迭个事体之后，金日成辰光个老臣基本丧失权力，金正日树立自家个个人绝对统治。金正日个鹰犬张成泽，也通过清洗别人，发迹。
张成泽

**张成泽**（韩文:장성택，汉字：張成沢，1946年2月6号－2013年12月12号），是朝鲜权臣，金日成亲信。金正日顶顶信任个人物之一，也是金正日个阿妹金敬姫个老倌。立在1990年代挨末阶段开始掌权，后势来帮助金正日维护自家个王朝统治。2011年金日成临终，嘱咐伊当国家个二把手。结果，两年之后因为权力斗争个关系，畀金正日个儿子金正恩立在开会辰光当场拿下，之后枪毙杀脱。
朝鲜劳动党

**朝鲜劳动党**(日文:朝鮮労働党,韩文：조선로동당/朝鮮勞動黨）是朝鲜从立国开始唯一存在个执政党。也是金日成开办金家三代掌权个统治集团所在。
朝鲜中央历史博物馆

**朝鲜中央历史博物馆**(韩文;조선중앙력사박물관/朝鮮中央歷史博物館),是一座立在朝鲜京城平壤市区当中个博物馆。用来展览朝鲜从老里八早到乃朝个历史发展。展品有老强烈个主观叙事特征，强调朝鲜几千年之前就有大文明，又吹捧自家立在韩国战争当中个功绩。
朝鲜革命博物馆

**朝鲜革命博物馆**(韩文：조선혁명박물관/朝鮮革命博物館)是朝鲜首都平壤一个有名个场化，用来展出朝鲜劳动党如然立在朝鲜金氏领导之下，拿朝鲜从帝国主义个手段当中解放，并且建设新生朝鲜个神话事体。
堺雅人

**堺雅人**（假名：さかい まさと 罗马字：Sakai Masato 1973年10月14号 -）是宫崎县出身个日本名演员，立在交管电视剧当中有亮眼出镜。因为表情丰富，有劲，得到邪气多人欢喜。乃朝是日本一线男星代表。身高172厘米，体重120斤。老婆是名演员菅野美穂。
大隈重信

**大隈重信**(假名:おおくま しげのぶ， 1838年3月11号-1922年1月10号）是日本佐贺藩出身个武士搭后势来明治维新个有名人物。长期担当日本权力集团个中心人物。同时重视教育，是早稻田大学个创办人。
长崎县

**長崎県**（假名：ながさきけん）是日本个行政区划之一，包括九州岛西面个地区。县厅所在地是长崎市。
大日本帝国海军

**大日本帝国海軍**（假名：だいにっぽんていこくかいぐん、旧日字：大日本帝國海軍、英文:Imperial Japanese Navy）是日本立在明治维新之后海军个称谓。迭个军队1872年正式建立，到1880年代开始快速发展。通过日清战争、日俄战争个胜利，成为世界有名个海军搭远东顶顶大个海上力量。到第二趟世界大战，日本帝国海军搭美国海军交关趟立在正面进行海战，弗过因为指挥搭战略问题，到1945年失败。之后大日本帝国海军畀解散，乃朝个替代品是日本海上自卫队。
石鼓书院

**石鼓书院**，是湖南衡阳市有名个一个学术遗迹。具体位置立在蒸水、湘水搭耒水汇合处个石鼓山，1939年畀日本人炸毁。2006年重修，弗过已经嘸老早功能哉。
周敦颐

**周敦颐**(1017年－1073年7月24号）北宋辰光出身道县个著名人物，中古哲人，理学创始人。也有文学才能，是一个立在中国思想方面有里程碑意义个人物。后势来个宋明理学，基本就是依照伊个脉络发展出来个。
苏轼

**苏轼**(1037年1月8号－1101年8月24号），字子瞻，号东坡居士，祖籍四川。是北宋中后期有名个文人艺术家，著有《東坡全集》搭《東坡樂府》。
辛弃疾

**辛棄疾**（1140年5月28号－1207年10月3号），字**幼安**，號**稼軒居士**。中古辰光东亚有名个词人，有一定武功能力。小辰光蹲在金国占领个山东老家，后公开反抗金国，失败后难逃南宋。又因为想光复中原，搭个辰光南宋社会风气冲突，弗得志，死脱。
有明海

**有明海**(假名：ありあけかい），是东亚九州岛西面个一个浅海。挨牢佐贺县、长崎县地域。是日本有名个海带、海苔养殖地区。
佐贺市

**佐贺市**(假名:さがし)是东亚九州岛西面个一个城市，乃朝属日本国佐贺县管辖。也是佐贺县县厅个所在城市搭县当中顶顶大个城市。2016年推断人口有23万人。
完颜亮

**迪古乃**，汉名**完颜亮**。是女真人集团当中个贵族，也是金国皇族之一，杀脱自家兄弟金熙宗之后篡位，之后迁都到北平，女真人从此生活腐化。伊野心邪气大，公开进攻南宋，弗过立在采石之战失败，之后金国内乱，伊畀叛军杀脱，去皇帝称号，贬斥成**海陵庶人**。

## 参考文献

## 参考书目
*《金史·卷五·海陵王本纪》
*《金史·熙宗本纪》
*《金史·逆臣列传》
*《金史·佞幸列传》
*《金史·后妃列传》
* 周峰，(2002年)，《完颜亮评传》，民族出版社。
戴克里先

**戴克里先**（250年－312年，拉丁文：Gaius Aurelius Valerius Diocletianus），3世纪后半段个古罗马将领，284年结束三世纪危机并成为皇帝。之后，进行老多效仿东方专制帝国个所谓改革，让罗马帝国个元首制度朝帝王制度转化。罗马元老院权力基本完结。同时，为管控国家，拿罗马帝国分成四个人统治个方法。个能，就让军阀统治作实。伊284年继位，286年开始搞四帝共治，305年退位，回到自家立在伊利里亚老家修造个戴克里先宫种菜养老，伊创设个制度立在伊死脱之后崩坏，让君士坦丁家族崛起并开始罗马帝国个基督教化。

## 搭基督教个关系
戴克里先因为对基督教进行挨末一场迫害，立在基督教教会当中出名。
色波特

**色波特**（Split）是东南欧达尔马提亚地区个中心城市。乃朝属克罗地亚管辖，也是迭个国家第二大城市。有人口将近20万。因为濒临海边，历史悠久，此地也是有名个旅游景点。迭个城市是从古罗马三世纪辰光个皇帝戴克里先退休之后修造个戴克里先宫基础高头发展起来个。
亚得里亚海

**亚得里亚海**（意文：Mar Adriatico，斯洛文尼亚语：Jadransko morje，克罗地亚语：Jadransko more，阿尔巴尼亚语：Deti Adriatik）是地中海立在亚平宁半岛搭巴尔干半岛当中个水域名称。西面乃朝侪属意大利管辖，东岸分别由斯洛文尼亚、克罗地亚、黑山担阿尔巴尼亚等国家。
的里雅斯特

**的里雅斯特**(Trieste)是中欧、南欧搭巴尔干半岛交界区域一个特殊个城市。历史浪长期归属奥地利管辖，也因此有浓郁个中欧风格。第一次世界大战之后畀意大利占领，第二趟世界大战后，周边郊区畀南斯拉夫占领。1950年代重新成为意大利掌控个城市。
的里雅斯特自由区

**的里雅斯特自由区**(西文：Territorio libre de Trieste）是1947-1954年立在的里雅斯特周边存在个一个中立地区。此地产生个原因是第二趟世界大战之后，共产主义个南斯拉夫进入本身立在意大利控制下头个的里雅斯特，搭西方盟军发生冲突，后势来联合国介入，形成迭个中立地区。该地名义浪有面积七百多平方公里，弗过，实际浪是出于两个弗同阵营分别掌控下头个。个当中，A区囊括乃朝的里雅斯特市区范围，有人口廿万。B区囊括周边乡村，面积大，弗过人口只有7万。到1954年，双方协议根据A，B区域划分边界，A区回归意大利，B区正式畀南斯拉夫占领。1990年代东欧剧变之后，南斯拉夫境内个B区让斯洛文尼亚继承。
巴尔干半岛

**巴尔干半岛**（Balkans）是一个地理学搭人文地理概念。

立在地理层面，是指包括南斯拉夫地区搭保加利亚、希腊在内个东南欧国家地区。立在文化高头，还要加入罗马尼亚之类个国家。此地从历史丄就处于天主教、东正教搭回教争夺个场化。到近古，大部分畀奥地利哈布斯堡王朝搭奥斯曼帝国瓜分。19世纪民族主义兴起，此地开始逐步自立，並立在迭个过程当中成为人口清洗搭冲突个火药桶。乃朝，巴尔干地区经济弗灵光，但政治、军事斗争氛围还是浓郁，交关国家相互之间有仇恨关系。不过西面个斯洛文尼亚、克罗地亚之类，基本摆脱迭个循环，进入欧洲主流。

## 人文
石头圆顶

**石头圆顶**（阿拉伯文：قبة الصخرة‎，拉丁化：Qubbat As-Sakhrah）是一隻勒拉中东城市耶路撒冷老城圣殿山山顶个伊斯兰教圣地。历史丄是犹太教、基督教、伊斯兰教共同崇拜个场化。箇咾，也引发交关冲突斗争。
第二圣殿

**第二圣殿**（希伯来文: בֵּית־הַמִּקְדָּשׁ הַשֵּׁנִי‎‎, Bet HaMikdash HaSheni; 阿拉伯文: بيت القدس‎‎: Beit al-Quds)是中东城市耶路撒冷老城圣殿山高头存在过个一个建筑物。具体是西元前5世纪开始重修，前1世纪开始扩建个犹太教祭祀上帝场化。此地立在《圣经》当中提到交关趟数。公元70年，犹太人暴动失败，此地畀罗马军团毁脱。之后立在原址修造异教神庙。公元4世纪，重新修造教堂，到7世纪，畀侵占此地个阿拉伯帝国改造成回教堂，也就是后势来个圆顶回教堂。
多佛

**多佛**(英文：Dover）是欧洲西面大不列颠岛东南角落个一个滨海城镇。也是英吉利海峡高头到欧洲大陆顶顶近个场化。历朝历代就是军事重镇，乃朝，多佛附近有海峡隧道，拿英国搭欧洲大陆连接，也因此成为交关回教偷渡客进行非法移民个重灾区。多佛拥有英格兰顶顶大个中世纪堡垒——多佛城堡，城郊还有有名个多佛白壁
多佛城堡

**多佛城堡**(英文：Dover Castle)是英国城市多佛城区东面高地浪个一个城堡。迭个城堡11世纪开始修造，13世纪成为英格兰顶顶大个城堡。因为地理位置邪气重要，也有**英国之匙**个称号。
多佛白壁

**多佛白壁**(英文：White Cliffs of Dover)是英国城市多佛东面郊区沿海个一个自然景观区域。此地个海岸侪是白颜色个岩石，远看就搭墙壁一式一样，邪气壮观。也成为英国个地标之一。
橄榄山

**橄榄山**(西文：Monte de los Olivos)是中东城市耶路撒冷老城东面个一个小山丘。因为此地老早布满橄榄树，所以得到迭个名称。此地也是耶稣立在耶路撒冷个住所，立在伊畀犹大出卖个当天还是个能。耶稣死脱之后，此地成为犹太人个坟场。到1948年中东战争之后，此地畀穆斯林破坏，1960年代犹太人收复此地之后，重新拿老早个墓碑搬回原来个地方。

## 有名场所
* 客西马尼园
* 万国教堂
* 押沙龙柱
* 抹大拉马利亚教堂
耶路撒冷

**耶路撒冷**（希伯来文：יְרוּשָׁלַיִם‎ ，拉丁转写：Yerushaláyim；阿拉伯文：القُدس‎ ，拉丁转写：al-Quds；唐朝景教根據敘利亞語「」譯作**烏梨師斂**）是中东个黎凡特地区当中个一个内陆城市。乃朝也是以色列搭巴勒斯坦侪声称个自家首都。此地个历史好追朔到几千年之前。后势来，因为犹太教，基督教搭回教个经典缘由，成为这些宗教个圣城。从此，获得立在中东搭西方世界无与伦比个特殊地位。到1948年之后，城市个西面划分把犹太人建立个以色列统治，东面划分把阿拉伯人（实际畀约旦占领）。1960年代之后，以色列控制全境。弗过立在圣殿山、石头圆顶等问题高头，还是搭阿拉伯人关系邪气紧张。耶路撒冷有交关独一无二个宗教遗迹，包括犹太人个精神寄托哭墙搭耶稣个安葬场化圣墓教堂。


Jerusalem-Felsendom-02-Panorama-2010-gje.jpg
Jerusalem-Tempelberg-72-Arkaden-Madrasas-2010-gje.jpg
Jerusalem-Klagemauer-14-2010-gje.jpg
Jerusalem-Grabeskirche-06-Vorhof-2010-gje.jpg
Jerusalem-Dormitio-02-Abtei-1985-gje.jpg
Jerusalem-Paternosterkirche-14-fidschi-spanisch-tamil-yoruba-2010-gje.jpg
Jerusalem-Getsemane-Garten-14-2010-gje.jpg
Jerusalem-Oelberg-36-Graeber-Zionsberg-Tempelberg-2010-gje.jpg
所罗门圣殿

**所罗门圣殿**（希伯来文：בית המקדש‎，拉丁字母转写：Beit HaMikdash），也好叫**第一圣殿**。是希伯来人个贤明君主所罗门为尊奉希伯来人尊崇个唯一神仙耶和华，修造个庙宇。后势来立在巴比伦人个攻击下头畀渠摧毁。
题图斯

**题圖斯·弗拉維烏斯·維斯帕西亞努斯**（Titus Flavius Vespasianus，41年-81年）是罗马帝国弗拉维王朝个第二个皇帝，79-81年在位。生前是一个好战并且欢喜享乐个人物。全权负责帮伊个爸爸维斯帕先进攻耶路撒冷个活动。并且立在71年攻破耶路撒冷，洗劫并毁脱第二圣殿。为此，伊个阿弟图密善当皇帝辰光，拿这些事件记载立在题图斯拱门高头。
图密善

**题圖斯·弗拉維烏斯·多米提安努斯**（Titus Flavius Domitianus，51年10月24号-96年9月18号）是罗马帝国弗拉维王朝挨末一个皇帝。伊是维斯帕先个小儿子，题图斯个阿弟。81年自家阿哥死脱之后继承王位。伊性格怪异，行为残暴，经常杀脱罗马元老院反对自家个元老。同时迫害基督徒。个能，也让伊个名声邪气恶劣。96年，图密善畀自家个近臣杀脱，弗拉维王朝结束。罗马帝国进入安东尼王朝时代。
帕提亚帝国

**帕提亚帝国**(英文：Parthian Empire，波斯文转写：Emperâturi Ashkâniân；前247年－224年）是古世当中阶段，统治伊朗高原搭河中、两河流域个巨大雅利安帝国。统治集团来自中亚个东伊朗部落，本身也是波斯人个亲戚。帕提亚人立在公元前2世纪拿统治此地个希腊化帝国塞琉古帝国赶跑，建立自家个统治。之后交关趟搭西方个强权国家有冲突搭对峙。弗过，帕提亚个游牧属性比较浓郁，立在搭罗马进行对战辰光，经常沦陷国都，有一段辰光，首都所在个巴比伦地区还成为罗马帝国个行省。到3世纪，帕提亚衰落，畀萨珊波斯取代。

## 搭东亚交往
帕提亚是西汉搞出来个丝绸之路当中重要一环，搭汉帝国有交流，立在汉朝个历史书浪叫做安息。
王中王

**王中王**(亚述语： šar šarrāni, 希伯来文： מֶלֶךְ מְלָכִים melek mĕlakîm)是中东地带出现个一个称号，用来形容相当于皇帝个人物。迭个称号畀后势来征服中东个波斯人采纳，成为伊拉统治者个称号（转写成刹王，拉丁转写：shah）。拜占庭帝国立在希拉克略之后，也使用相同含义个称号。
黑海

**黑海**（西文：Mar Negro）是欧亚大陆当中个一个大海，畀巴尔干半岛、小亚细亚半岛、高加索搭克里木半岛围起来，只有南面通过博斯普鲁斯海峡搭地中海连接。黑海面积四十多万平方公里，顶深个场化有两千多米，也是深度顶大个内陆海之一。
古希腊

**古希腊**（希臘文：；西文：）是古世个一个重要年代搭文明概念。立在历史浪，具体指西元前8世纪到西元前146年个希腊文明。立在文化高头，好代表从希腊发源个各种文化，艺术，哲学以及科技等思潮。古希腊文明乃朝畀人公认是西方文明个源头，也是现代文明个基石之一。
麦克默里堡

**麦克默里堡**（英文：Fort McMurray），是一座由石油而兴起个小城，来里加拿大个艾伯塔省（Alberta）个东北面，周围侪是针叶林。2016年5月1號，箇附近发生火灾，火情一直到7月1號再得到控制。当地弗得弗组织居民转移出去。
艾伯塔省

**艾伯塔省**（Alberta）来里加拿大个中西部，北面是西北地区（Northwest Territories），南面是美国个蒙大拿州（Montana），东面是萨斯喀彻温省（Saskatchewan），西面是不列颠哥伦比亚省（British Columbia）。首会城市是埃德蒙顿(Edmonton)。箇个省生产邪气多个天然气搭石油。渠北面好看到北极光。
来里箇个省，最有名也是最好个大学是艾伯塔大学。
圣多明各

**圣多明各**(西文：Santo Domingo de Guzmán Garcés O.P.，1170年－1221年8月6号）是中世伊比利亚半岛高头莱昂王国(乃朝西班牙)有名个圣人。伊驳斥异端，促进宗教裁判所设立。并创建多名我会，对天主教个历史搭西班牙个民族形成侪有重要深远个影响。
保禄（宗徒）

**圣保禄**(西文：Pablo de Tarso，3年-67年),是基督教发展辰光顶有决定性个人物。伊本身出身罗马化个犹太人家族，拥有罗马公民身份。年轻辰光欢喜参加迫害基督徒个活动。弗过，立在到大马士革个道路高头，蒙受基督耶稣感召，皈依基督教。之后，拿基督教传播到交关地中海沿海地区。伊欢喜让外邦人加入教会，弗强调犹太背景。个能，让基督教真正从老早个小团体变成功后势来个普世教会。乃朝《圣经新约》当中，有将近一半个内容是伊个书信搭讲话记录。
东方三贤

**東方三贤人**（西文：Reyes Magos）是基督教《圣经新约》福音书当中记载个三个人物。个三个人立在耶稣降生之后，蒙受感应，自家到伯利恒个马棚当中去看耶稣，并且献上宝贝。迭个事体也成为耶稣降生个经典故事情节之一。
白冷

**白冷**（阿文：بيت لحم‎，；希伯来文：בית לחם‎，；希腊文: Βηθλεέμ，西文：Belén），是中东黎凡特地区个一座城市。立在耶路撒冷南面10公里个场化。你按照名义浪属巴勒斯坦管辖。迭个城市历史悠久，按照《圣经新约》个讲法，还是耶稣个降生地。所以，每年也因为迭个因素，吸引世界各个国家交交关关人来朝圣。
福音书

**福音书**（西文：；唐朝景教譯作「**阿思瞿利容經**」）是《圣经新约》当中记载耶稣生平个经文内容。一般有四部头，分别是《马可福音》《马太福音》《路加福音》搭《约翰福音》。
三位一体

**三位一体**(西文：Santísima Trinidad，拉丁文：Trinity）是基督教对造物主个根本信条。根据迭个理论，圣父、圣子、圣灵是同一个神仙个三种表现。本身还是完全个一神论。迭个思想是4世纪君士坦丁大帝命令召开个尼西亚大公会议高头通过个共识。乃朝，三位一体成为基督教各个门派公认个哲学原则。
洗礼

**洗礼**(西文：Bautismo)，是一种宗教仪式。乃朝主要立在基督教各个门派当中存在。迭个仪式，是表现皈依人本身获得重生，投入耶稣门下个象征。传统意义浪个洗礼要全身进行。弗过，乃朝交关皈依者只要汏脑子就可以哉。
鬼

**鬼**（西文：Fantasma），是交关文化，宗教当中侪存在个一种超常规力量体。一般代表邪恶，弗正义个内容，让人担心害怕。东亚各地个传说当中普遍存在鬼魂，比方讲幽灵之类。交关人相信，鬼是通过念力存在个。
中国人

**中国人**，是一个国族主义概念。用来指代生活，出身立在东亚大一统帝国管辖范围之内个所有族群，个体。本身立在近代之前，迭个概念是弗存在个。近代之后，根据章太炎、梁启超等文人鼓吹搭后势来个教育。乃朝，中国人已经基本取代汉族之类个称呼，成为对中华人民共和国国民个指代词汇。并根据迭个概念，塑造中国文化之类个人造物事。
常州奔牛机场

**常州奔牛国际机场**（），又叫**罗墅湾机场、吕城机场**，来里江苏省个常州市新北区罗溪镇搭仔镇江市丹阳市吕城镇交界条线浪，是座军民合用机场，一开始是中国人民解放军东海舰队个机场，1986年3月15号开始正式通航民航班机。

## 参考

## 外部链接
* 民航常州奔牛机场
自拍

**自拍**指自家搭自家拍照个行为。自拍照一般性会畀上传到各种社交网站上，目的是讨人欢喜或者显示个性，作兴还要经过图像处理软件个修理。

乃朝弗少智能手机装着前置摄像头，自拍比较便当，也好搭配自拍杆一道用。

## 相册

File:00-Bike Ride in London on The Mall, June 2013.JPG|勒脚踏车上自拍
File:Macaca nigra self-portrait large.jpg|一只猢狲个自拍
File:歪腰郵筒 (2).jpg|用自拍杆自拍
国立清华大学

**国立清华大学**（英文：National Tsing Hua University，缩写是NTHU）是中华民国个一所大学。清朝晏期，用美国退转来个庚子赔款勒北京建立箇所学堂。国共内战之后，1956年由原生个校长梅贻琦登勒新竹市复校。

## 相册

File:NTHU Library 2012.JPG|图书馆
File:NTHU Cheng Kung Lake 20050730.jpg|成功湖
File:NTHU physics building 2010.JPG|物理馆
塞勒涅

**塞勒涅**（希腊文：Σελήνη，月亮）是希腊神话里向个月亮女神。勒罗马神话里向对应勒卢娜。
城邦

**城邦**是一种独立自主有主权个城市。历史上，古希腊个城邦搭著文艺复兴辰光个意大利城邦比较出名，譬如雅典、威尼斯等等。
露德圣母

**露德圣母**是天主教对1858年立在阿基坦地区露德镇显现容貌个圣母玛利亚个尊奉称呼。圣母是立在泉水旁边显示个，个能，也就让此地个泉水有治疗个功效。
法蒂玛圣母

**法蒂玛圣母**(葡文：Nossa Senhora de Fátima）也好叫做**玫瑰圣母**。是伊比利亚半岛西面葡萄牙境内个法蒂玛镇显现个耶稣基督阿妈圣母玛利亚个形象。迭个事件是1917年畀三个放羊个小人看到发觉个。开始辰光，别人侪弗相信，还拿伊拉关到监狱当中。弗过，之后有7万人同时目睹圣母显现，让迭个事情个接受程度大大增加。1930年，梵蒂冈个罗马天主教会认定迭个奇迹是有信服程度个。乃朝，法蒂玛已经成为交关天主教信徒到葡萄牙一定要去个场化，去瞻仰法蒂玛圣母。
若望·保禄二世

]

**[[若望·保禄二世]]**(拉丁文：Sanctus Ioannes Paulus PP. II，），本名**卡洛·约瑟弗·沃伊蒂瓦**（波兰文：Karol Józef Wojtyła），是波兰籍贯个天主教教宗，1978-2005年当中在位，1981年遭到穆斯林暴徒暗杀，弗过本人无恙。2005年4月得病死脱，之后，教宗本笃十六世接替，成为新教宗。
克拉克夫

**克拉克夫**（全称：Królewskie Stołeczne Miasto Kraków）是中欧维斯瓦江旁边个一个城市。乃朝属波兰管辖。迭个城市历史悠久，当过波兰王国个首都，乃朝还是具有邪气重要个文化地位。人口超过70万，也是华沙之后，波兰个第二大城市。
谷應泰

**谷應泰**（1620年－1690年）,17世纪明朝搭清朝开始辰光个文人搭官僚。欢喜搞历史研究，立在当上浙江方面个官僚之后，到当地去搜集交关前朝（明朝）遗老个文章，编撰成《明史纪事本末》。差点引发文字狱。弗过，内容嘸让满清皇帝感到敏感个内容，所以，后势来收入到《四库全书》当中。
進士

**進士**,是科举制度当中挨末一门考试，一般立在帝国个京城进行，三年一趟。考中个大部分举人侪获得进士出身个头衔，之后就好选入翰林院，外放六部，或者去地方担当县令之类个官职。进士出身是帝国立在14世纪之后区分功名个一个决定性因素，有迭个出身个人，才好当上三品以上个大官。
举人

**举人**，一般也好叫做孝廉，是科举制度当中，比进士低一个等级个次级头衔。一般通过帝国各个行省省会举行个乡试选拔。考中举人之后，原则浪就有资格担当小官僚，并且也好获得一定个社会地位哉。历史浪有名个举人包括海瑞。
萬曆野獲編

**《萬曆野獲編》**，是16世纪明朝文人写成个筆記小说。总共有三十卷，補遺四卷。作者沈德符。
大烟

**大烟**，吴语也叫**鸦**a1**片**、**鸦片烟**，也好叫做**福寿膏**，是一种好麻痹人或者动物神经系统个毒品。19世纪辰光开始从原先个医疗使用扩展成功一种吸食用品，畀英国大量从南亚出口到东亚国家，尤其是满清帝国。因为迭个物事得着交关中国人欢喜，造成功外贸赤字，引发仔第一趟鸦片战争。
圣职人

**圣职人**（西文：Clero）是宗教当中专门做宗教活动个人士总称谓。乃朝世界浪交关宗教侪是有圣职人个。

## 天主教圣职人
立在天主教当中，**圣职人**包括主教、神父和执事。
大明会典

**大明会典**，是明帝国个律法文件之一，具体规范各种制度。迭个会典从14世纪挨末阶段开始操办，一直到明神宗辰光才完结，一共消磨将近200年辰光。
美津浓

**美津濃**（、；公司登記名字：）是日本顶顶大个体育用品生产商。1906年创立，总部立在近畿地区个大阪府。

## 外部链接

* ミズノ （日本官網）
Nike

**胜利牌**(英文：**Nike**,普通话：**耐克**）是美国顶顶大个体育用品生产商，也是世界数一数二个大品牌，立在交关体育项目当中市场占有量侪是第一位个。胜利牌个标志是一个大勾。
阿迪达牌

**阿迪达牌**(adidas)是一家总部立在德国个体育用品生产商，也是世界浪顶顶大个生产商之一，市场份额立在欧洲排名第一。
胡桃夹子

**胡桃夹子**（西文：el casanueces）是19世纪俄罗斯作曲家柴可夫斯基创作个音乐剧，一般立在圣诞辰光播放。迭个作品本身是一个童话故事。
理查德·瓦格纳

**威廉·理查德·瓦格纳**（德文：Wilhelm Richard Wagner，1813年5月22号－1883年2月13号），19世纪后半段德国顶顶有名望个作曲家，伊弗但写曲，也写剧本，乃朝因为自家对歌劇个贡献聞名。瓦格纳是萨克森人，出生莱比锡。搭有名个哲学家尼采关系密切。希特拉邪气欢喜瓦格纳个作品，并吹捧伊个反犹主义色彩。
米兰

**米兰**（伦巴第文：Milanese，）是欧洲阿尔卑斯山南面伦巴第大区个核心城市。乃朝属意大利管辖，也是意大利排在首都罗马之后个第二大城市。米兰亦是南欧洲个交通要点，有交关悠久个历史，以观光、时装、建筑搭仔足球闻名。

米兰历史悠久，君士坦丁大帝就立在此地颁布宽容基督徒个米兰敕令。中世辰光，此地成为繁荣个工商业城市搭米兰公国首府。19世纪意大利合并之后，此地工商业极速发展，弗过也同时带来本地语言伦巴第语因为意大利推普造成个消亡。

米兰个时装工业交关有名个。拿破侖山道（*Via Montenapoleone*）是米兰里向顶顶重要个时装店街道。

米兰有两只世界级个足球队，分別是AC米兰搭仔国际米兰。乃歇米兰市内个圣西罗球场，也是世界级球场，1990年意大利世界杯个开幕式勒到渠俚举行。

米兰是世界上一个歌剧中心，著名个斯卡拉歌剧院（La Scala）居勒勒米兰市中心。


Milano, Duomo, 2016-06 CN-03.jpg
Milan - Castello Sforzesco - Entree.jpg
Milan - Arco della Pace.jpg
Galleria Vittorio Emanuele II 2382.jpg
Sant'Ambrogio (Milan) - Atrium.jpg
Santa Maria delle Grazie Milano 07-08-2007.JPG
Milano - Teatro alla Scala 3924.jpg
Stadio San Siro - Giuseppe Meazza.jpg
中京区

**中京区**(假名：なかぎょうく），是构成京都市个11个区之一。迭个区域立在传统意义浪京都市个核心部位，有名个二条城就立在区域当中；织田信长死亡地本能寺立在迭个区域东半部分。21世纪之后，因为人口重新朝市中心集聚，此地人口超过11万。
二条城

**元离宫二条城**(假名：もとりきゅうにじょうじょう）是一座立在日本畿内山城国（现代日本行政区中个近畿地方京都府京都市中京区）个和城。迭个城堡顶早辰光是镰仓幕府六波罗探题个大本营，后势来成为室町幕府个将军驻地。到江户幕府之后，转变成德川氏监督天皇个城堡。德川家康到德川家光个三代人，侪亲自到此地来居住过，一来朝拜天皇，增加自家个威望，二来显示将军压过天皇个权威。之后一百多年，因为天下太平，此地朆有另外将军居住。一直到幕末辰光，成为幕府搭朝廷角力个焦点。1862年德川家茂上洛辰光居住此地，拿本身颓废个宫殿全面修复；1865年，德川家茂第二趟上洛，立在此地决定对长州藩讨伐。1867年10月，末代德川幕府个将军德川庆喜立在二条城宣布大政奉还，拿幕府个权力转交把朝廷。之后，二条城成为日本天皇个财产，后势来对公众开放，并因为独特个文化搭建筑意义，位列日本国宝搭世界文化财。